url: =Idol gencianna ~ Pu Thangboi :: ZOMI DAILY\nposted on 28 August 2019 at 6:59 pm Lomkholna: News, Thangboi, Zomi\nRev. Dr. Do Suan Mung’ gelh “Zomi Idol” pen Idol vai kigelh khempeuh lak ah balance sapen ing kacih leh Rev. minsuang khat in hong ko ngingei mawk hi. Lamdang kasa vat peuhmah a ka kankan leh ama’n zong tua vai lai khat na gelh hih tuak hi. Ama’ gelh bel simkha keng.\nSia Mung’ gelh kacih pen amasapen agen kahi hi. Tuni a hong suahsak beh “Azom” acih pen bel kei’ muhdan tawh kituak khin samlo hi. Ken bel tulai a lasiam Idol kicite leh LST sung a Idol bel kisai sa keng. Idol phuan masate Pasian’ thu-umlo ci ih hih leh khuado phuan masate zong Pasian’ thu-um hi zenzen lo hi. Ahi zong tuazah a buaina liang ding ahih leh mindang khat phuak mai leng aci hi’ng. Azadah ih tam luat leh kitotlawh zawhzen sang in kammal dang khat zang maileng aci hi’ng.\nZomi Idol Tangthu\nZomi Idol neihna ding idea hong pia masapen Singapore pan Pu Thawn Kel hi. 2006 kum Pu En Khan Nang, Pu SB Langhno, JK Kam cihte pawl tawh ZOMUS makai kasepkhop laipek un Zomi Idol neih ding sunmang akipan khin ahi hi. Tua pen 2015 kum teh hong tangtung takpi ahih man in kalung dam mahmah hi.\nIdol masa pen\nZomi sung ah Idol masapen 2007 kum in Sia Zam Khai in US pan hong ciah in nikhat thu in Zangkong ah bawl in pia ziau hi.\n2008 kum in Sia Tua Mung/Rev. Tuan Khan Mung makai in Kawlpi ah nasia tak in bawl hi. Akumkum in tawlkhat bawlto zo hi. Ka theih khialh kei leh Sia Tua Mung’ bawl tua Idol kidemnate pan in Thangta, Nu Toih, Niangpi cihte pawl hong minthang mahmah hi.\nZomi Idol Taktak\nZOMUS in kum tampi alunggulh Zomi Idol taktak pen bel 2015 kum in USA ah Global Zomi Idol (GZI) min tawh kibawl zo hi. India gam Lamka khuapi bang ah tua GZI audition bawlna ah minam vai khanlawhna nasiatak in piang ahih man in sanggam Luseite bang patau man mahmah uh hi.\nSak leh khang, sim leh mal leh tuipi galkhat dong a kitheh thang Zomite hong gawmzo taktak pen Music, Lai, leh Ngeina Kampau ahih man in tua teng hoihtak phungvuh huai mahmah hi. Tua lunggulhna mah tawh 2006 kum in ZOMUS motto ding in “Preserving, Promoting, Unifying” cih kana phuak ngiat uh ahi hi.\n“Idol” hang in lai tampi hong kigelh in thu tampi theihlawh ih hih man in ahoihlam ah hong tunpih ding in ka lam-en mahmah hi. Ih kitottot ih kiselselna thu pawlkhatte akitot tak akiseltak mah hiam cih zong bel ngaihsut huai thei zel hi.\nZomi sung ah ki-it kilemna hongkhang semsem ta hen. Lungdam, Mung Laan Thang (Tonzang, Zogam)\nPrevious: Zomi Idol leh akhiatna ~ Sia Do Khup\nNext: Ettehhuai limpha: Luan Dim LCCI\nThupha themno tawh na minam na tawisang theihi ~ Tdkhen


timestamp: atn

url: =Lengte in mt. 38 ca. 56 cm. - rood/beige grafische print\nrood/beige grafische print Bestelnr.: 92573281 € 11.99€ 9.99-16%\nKleur: rood/beige grafische print


url: =ZO NGEINA I PU, I PATE SAHAWM DAN. - Laibu Saal\nHome > Thuluui/Articles > ZO NGEINA I PU, I PATE SAHAWM DAN.\nPhoto Credit : Muangpu\nThalloh or Sanggamkhatna..........Atel leh a sungkua namkim.\nSunghpipa....................................Atel sungnung leh sungkua namkim.\nTanupi or Tuitaak, or...................A iik leh a sungkua namkim.\nTanu-nauzaw or Sawlla...............Aphuuk leh a sungkua namkim.\nZinkhak, or Sanggam nihna.........Azungzui leh a sungkua namkim.\nInnteek..........................................Aliangbit leh sungkua namkim.\nThalloh..........................................Atel leh sungkua namkim.\nSunghpi.........................................Atel sungnung leh sungkua namkim.\nTanupi...........................................A-iik leh sungkua namkim.\nTanu nihna ...................................Aphuuk leh sungkua namkim. Vok ahih leh angoi tumkhat tek.\nGAL AIH LEH SA AIHNA SAHAWM NGEINA.\nHihnei: Hihneihna. Ko kiangah sahawmdan namnih om hi. Teizaangtat leh Saizaangtat kici hi. Ko pen Teizaangtat zang kahihman un, namnihin kong gelh hi. Ahizongin nakpi-in kilamdang lua lo hi. Gaal-aihna. Thalloh or Sanggam khatna.....Aphei tumbul.[abultong].\nTuitaak, Tanupi........................Anaak tangli.\nSawlla, Tanu nihna ..................Anaak tangthum.\nPu nihna ..................................Ameizui.\nThalloh, Sanggam khatna.........Apheitumbul.\nZinkhak, Sanggam nihna..........Aliang khat.\nTuitaak, Tanupi........................Nak tangli.\nSawlla, Tanu nihna ..................Nak tangthum.\nPu nihna...................................Azungzui, ameizui.\nVakte pen a liang leh a iik kipai hi. Gaal leh Sa thuah thei a, gan pumnih mah kigo hi. Gaalvakte in, Gaal-aihna saliang saang uh hi. Savakhte in sa-aihna saliang saang uh hi.\nTon-zupinung Sahawmdan tuamtuam.\nThalloh, Sanggam khatna......Aphei khat.\nZinkhak, Sanggamnihna........Aliang khat.\nBehsabawl, ...........................Aliang tumbul.\nSunghpi.................................A awmlang.(naaktang-9 bang kipia hi.)\nPute.......................................Ameizui tumnih suahin tumkhat kipia.\nTuitaak, Tanupi.....................Amaugawh saluangkhat tutphah hi. Sialvun namkhat cingding zikkhat kipia hi.\nSawlla, Tanu nihna................Sagualgawh pen innteek pialo-in amau tutphah hi.\nTulpi......................................Azangsa phalkhat leh a pheisa baksagih kipia hi.\nZawl ......................................Sialngawng kipia hi.\nSongte,...................................Akeng tumbul khatleh a iik phalkhat leh a sungkua namkim kipia.\nLawigawhsa...........................Pusa thoihna bangin kihawm hi.\nLawigawh voknusa................Phaitam aa alaam cialna-in kipia hi. Zingzu leh phaitamzu site kipia hi.\nBehsabawl.....................A zaangsa ngah.\nSunghpipa......................A awmlang nakguh tangkua bang.\nTanupi............................Aphei tumbul. Ama gawh saluangbup tutphah.\nTanu nihna.....................Aliangtong. Sagualgawh tutphah.\nZawl ..............................A ngawng pua.\nBangkuapi, Thallohpa........A liang.\nTulpipa...............................Aliangkhat, ahuaikhat, akhanuai.\nPu in...................................Ameizui. Tanupi leh Anauzaw..........Tanu ten malli ngah uh hi. Adeekguh, azungzui, a-iikmuk anawi tangkhat baang, apheisa bakkhat.\nTanu thumna......................Aciangkang, azungzui,aphukka,apheisa bakkhat.\nTanu lina............................Aciangkang, azungzui, a-iik tumkhat, apheisa bakkhat.\nNuphal ...............................Azungzui khat.\nBeh khatna..........................Aliang khat.\nBeh nihna in .......................Abultong.\nBeh thumna.........................Azangsa nakguh-3baang.\nBeh lina...............................Azaangsa nakguh 2baang.\nTanupi.................................Anaak tangli baang.Akha phalkhat.\nTanu nihna..........................Anaak tangthum baang.\nTanu thumna in ..................Anaak tangnih baang.\nNuphal ...............................Anaak tangnihbaang.\nTulpipa ...............................Aliangbit khat. Akha phalkhat.\nThallohpa.........a-iiktawn leh aliangbit.akhanuai phalkhat.\nTanu ngana........................Azungzui, a-iik tumkhat,aliangsa bakkhat.\nTuitaak, or Tanupi Aphei, anaakguh tangkhat, vakhupeu[ asialin kipia] Anaaktangnih baang, apheisa bakkhat, angawngsa bakkhat, ahuaisa bakkhat, aliangsa bakkhat, asin, agilpi, agilkha,atuap a-ekthup, innlakte siguina aphuukka leh akopsam savaal tuamtuam kipialai hi. Sawlla or Tanu nauzaw. Aliang khat pia hi. Adangte Tanupi tawh kibangsak hi. Tanupi leh Tanu nauzaw in amau saante hawmkik uh hi. Apheisa khennih suah a, ama Thallohpa leh a Tanupi hawmsak hi. Anaakbul nihsuah a, tanu nauzaw pia hi.Thalloh leh Sunghpi. Anaak' nih, apheisa,aliangsa, angawngsa, ahuai, asin, angoi, atuap, agilpi, a-eekthup, a-iik leh agilkha pia hi. Innlak guina samal(sakeng) apheikhat teelsak hi. Hih a sa saante pen amau bultengmah hawmsak hi. Apheisa bakthum suah a, Tanu-nauzaw, Sunghpi, leh Zinkhak hawmsak hi. Anaakbul pen Tanupi leh Thalloh hawmsak hi. Zinkhak leh Pu saan. Anaak tangnih baang, apheisa, aliangsa, angawngsa, ahuai, asin, angoi, atuap, agilpi, a-ekthup, a-iik leh agilkha saang hi. Savo kici asialin bakkhat tuak kipialai hi. Amau sante anaakbul nih suahin Tanupi leh Thalloh hawmsak hi. Apheisa thum suahin, Tanu nauzaw, Sunghpi, Zinkhak hawmsak hi.\nSabawlgel saan.Anaak' tanggiat, apheisa, anaakbul nih,aliangsa, angawngsa, ahuai, asungkua namkim saang hi. Tua banah Innlak guina samak phei khattuak kipialai hi. Ahawmkik ciangin, anaak tanggiat tumnih suah a, amau aadingin tangli baang koih hi. Anaakbul nihsuah leuleu a, Tanu nauzaw leh Thalloh hawmsak hi. Thusageel saan.Anaakbul tangnih baang, aliangsa, angawngsa, apheisa , asungkua namkim saangsak hi. Zawl leh Nuphal saan. Anaakbul tangkhatbaang leh asungkua omlai bangbang kipia hi. Khankuang bawlte angawng phalkhat kipia hi. Nautaangte pen angoi tumkhat leh agilpi pia hi. Sungtaa. Aphuuk, angoi, agilpi pia hi. Miguina vokno malkhat pia hi. Simaisa Aphuuk asungkua namkim kipia hi. Khuangtumsa Khuangtumpa leh Daaktumte hawm dingin, anak tangkhat, apheisa bakkhat,angoi, agilpi, atuap kipia hi. Asin kihello hi. Laang'khetsa Apheisavo ki-aat hi. Innteek sa Thalloh siguina ateltawn, zungzui kaikha, aliangkhat,apheimal, ahuai,Atel leh azungzui.\nInnlakguina sungpan innteek in, aliangbit, apheikhat, atel sungnung, tang uh hi. Lukhungsa kici, alungphalkhat,amuk, acingsa bakkhat, azel tumkhat, atuap, agilkha, asin, a-ekthup, aleii tumkhat,\nPusa or Innsungpi thoih sahawmdan\nZinkhak ............ ......... ........Apheibul.\nSabawl...... ......... ......... ........Azungzui.\nTanupi leh Anauzaw..... .....Tanu ten malli ngah uh hi. Adeekguh, azungzui, a-iikmuk anawi tangkhat baang, apheisa bakkhat.\nTanu thumna...... ......... .......Aciangkan g, azungzui,aphukka,\nZawl ......................................Sialngaw ng kipia hi.\nSongte,................................ ...Akeng tumbul khatleh a iik phalkhat leh a sungkua namkim kipia.\nLawigawhsa.. ......... ........ .......Pusa thoihna bangin kihawm hi.\nLawigawh voknu sa..... ........ ..Phaitam aa alaam cialna-in kipia hi. Zingzu leh phaitamzu site kipia hi.\nKawl huzaap Zomi te'n Pawi acih pen India lam Zomi te'n Lawm ci uh hi. Ahih hangin hite pen Zopau hilo hi. Zopau iin Ai kicizaw hi. Mimza ai, taangza ai, asamat ai, BA ai, kici hi. Ahih hangin Lawki-hunlai gal-ai , sa-ai cihpen zupi nungin dawibiak ngeina tawh na kizomlua ahihman, ai cihpen lawkivai-lua kisa kha ding hi.\nPute Tuukzuu Kholh\na. Kei kapuu te sen a kapuu te ningzuu bang khum thei naleng nuampeng phuhsak vang e b. Nuampeng phuhsak vang heisa bang paal thei naleng kapal losak vang e.\na. Bualna ngei nuam bualna ngei nuam e, puvon siangsung bualna ngei nuam e,\nb. Laamna ngeinuam laamna ngei nuam e, puvon pahtang laamna ngei nuam e.\na. Tualnuam e tualnuam e puute sumtual tualtung tualnuam e\nb. Gam nuam e gam nuam e pupa gamzang gamnem gamnuam e\na. Pupa gamzang tangzang khat a, tangkhat suan zong simtheihloh piang e\nb. Tang khat suan zong simtheihloh piang a bangaa sunglawh bang kasam hiam aw.\na. Theisen puvon ngalliam bel aw tusuanmel haihkha na cia.\nb. Gual sang tongdam neem zaw ding a, aduang mel hoih ding aw e.\nDawhdan saknung leh dawhdan khangnung dimin zubeel kigual hi. Zubeel khat mikhat in tutpih hi. Sak leh khang abul leh adawn kidawngin lasa ziahziah hi. Pasalnote kikhelin alai-ah tawnsak keukeu hi. Khuangtumpan akhuang saankeuhkeuh iin hong tawp ciangin, suai..suai..suai suai cin, a tangtawnpa kai-in zuu teepsak hi. A puute a itmanin tawn(laam) hi ci'n pakta mahmah uh hi. Tuukzuu-akmat ci-in ak khattek namat uh hi.. Pawlkhat in sum mat uh hi. Pawlkhat in gangawh hi. Bang bang kimat taleh tukzu-akmat in sum tua zah hong pia ci uh hi.\nNAU MIN PHUAK\nNidanglai in naudom(midwife) kineilo hi. Numei nausuakte ki-ompih selo hi. Lokuan naseemlai khawng lukhumtawh tun in hong ciahthei hi. Lukhum mongteep hualin naulai hen hi. Heitang tutang peuhtawh naulai tan hi. Bangmah paulap omse lo hi. Pasian in theihna niamte nakpi takin hong donzaw hin ka-um hi. Unau pasal-4 leh numei-8 kapha uh-a, kum khat leh khagiat simin manmanin kanu nausuak den hi. Nau-suahhun atun ciangin patkhau ciptakin ahual khit ciangin gu alutlohna ding cin, khinking tawh zuut zawsop hi. Nau hong suak petmah hi. naulai pen temngilngolh khat la-in tan hi. Puantawh tunin lawhsungah asial khit ciangin anungzui ngakin baallei ek-awng gei-ah tawlkhat hong tu hi. Anungzui hong paikhia aa, sisan honpitawh hong tolkhia lialua hi. Sisantui teng awngvangah anilkhiat khit ciangin, tu khat la in, phaitamah anungzui(alamh) pen amahman vaphuum lel khong hi.\nNaumel kimuh khit ciang a thupipen minvawh ding ahi hi. Zomite in naumin deih peuhpeuh kiphuaklo hi. Pasallam leh numeilam kalhelhin kihawmsak ngiat hi. Khangsuutna in kinei hi. Anu apa in amaudeih bang min pialo hi. Naumin tangte kingak aa, amau deih thukimpih keileh kikhasia hi. Sukte vangphatlai in minngei lua kiphuak ngamlo hi. A phuak omleh, ademin koih ngiau ahihman, minngeih kiphuaklo hi. Naumin tangte ngakna-lamin nipi kalkhat sung bang min neilo iin omthei khong hi.\nNaumin phuahni ciangin, naumin tangte in vok, ak aneihsunsun hong kengin kine hi. Bangkua sunga khangham pen in, tuiphihin min-aapna kinei hi.Naumin-phuahna akgawh en in, naungek mavak ding leh mavakloh ding genkhol thei uh hi. Tuiphih apaileh ih nau cidam ding akhansung nuamsa ding hi, ci'n hilhkhol thei hi. Khangluite in naumin aphuah ciangin, abeisa hun-a a puu apate khan kilangsak hi. Vung Dah Ciin acihleh aheh adahte hi, ci'n kimupah hi. Tuang Hau acihleh minuamsate ahi ve, kicithei pah hi.\nNidangin Zomite pen Lia leh Taang tawh buai ngeilo uh hi.Min kilawh phetin numei hiam pasal hiam cih kitel pah hi. Numei-min leh pasal-min sawhpawi ngeilo uh hi. Gentehna in, pasal-min Thang Za Cin ahihleh numei-min ciangin Thang Za Cing ci se hi. Akhiatna kibangin numei leh pasal kikhen sinsen hi. Tua zong pilna thuk mahmah hi. Tun khangthak ten khensatzo lo in email sung khawng-a khuttum nakilah vauvau uh, amau olsa mahmah lel hi.\nLawki ten tuiphih lohin naumin phuaklo hi. Christian ihih buangin biakinn mahah apngiatngiat leng lungkim huai pen hi.\nNaumin-phuak ni pen ni-thupi khat ahi hi. Khankhat iin khatvei bek kinei thei hi.Naumin phuakte in khuangleh zam tat iin gamlumnuam lualo hi. Kam kinial nuamlo hi. Naukha lau kici hi. Salu suanni leh naumin-phuahni gamlum kikhaam hi. Naungeek kilatin cina thei hi. Zong sithei hi.\nKhangluite pen lungdam kithukzo petmah hi. Ekciang tung zong kiguai, cih paunak om hi.Ahoih khat asep thuneuno nangawn kipahtawi thei uh hi. Lungdam kikokik ngekngek hi. Ei kiangah childcare center omlo hi. Bangkuapi-nu pen naucingin kizang-a innlak sanggam teng in naukhahon uh hi. Naucingte pen kizahtak mahmah hi. Anlim tuilim amuhsunsun uh amau neektang in ciamsak hamtang hi. Tuk-anlaak mankhit ciangin, naucing guai uh hi. Naucing guaihna pen vok tukli nuai kigo ngeilo hi. Kum khat tawntung nau-anpia, azun a eek kisiak ahihman nakpi iin zahtak hi. Tangngansih leh voksahul kinesak hi. Tua ni ciangin zuu leh sa kidiah pikpeekin kivak beklo iin, khuang leh zam tatin zanhak thei uh hi. Khangluite thukhualna pen guicing mahmah kuitung mahmah hi.\nTanghamkin kici ankung leh kiak kikimin a omlaitak lokhawh kikin mahmah hi. Lo-lel ahihman thacial uh hi. Kialhuntawh kituak sawnsawn hi. Thacialte kivaitut zolo ahihman, tuktun(akhawhsa-tun) ciang kivaakpan hi. Tuktun ciangin thacialte kaikhawm iin zuu leh sa akhamtakin neekpih hi. Thacial-vaak tawh kibangnawnlo hi. Pawibawl banglel ahihman nuamsa mahmah hi.\nMuangpu ( Lungsimteng ).\nItem Reviewed: ZO NGEINA I PU, I PATE SAHAWM DAN. Description: Rating: 5 Reviewed By: Cinpu Zomi


url: =GZA pan Christmas hopihna (Christmas Greetings from GZA) :: ZOMI DAILY\nGZA pan Christmas hopihna (Christmas Greetings from GZA)\nposted on 18 December 2021 at 10:12 pm Lomkholna: Biakna, Christmas, GZA, News\nKawlgam Vaigam leh tuipi galkhat leitungbup ah kikhen a, a om Zomi khempeuh a hong suakthak Jesuh Khrih min tawh na khut uh hong len in thupha kong paih masa uh hi. Jesuh Suah Lungdamna leh daihna thupha te note tungah a thak in hong tung kimciat ta hen!\nI Topa Jesuh mibang a hongpian ciang in, daihna leh lungnop khamuan na a neilo tuucing te kiang ah vanmi honpi na kilang in a masa penpen Khristmas zanvak la (the first Christmas angelic chorus) na sa uh a, tua in, “Van a sang belna ah Pasian min thang ta hen, Ama pahtaak leitung mite tung ah nopna om tahen” cih a hihi.\nA dahhuai thu khat in, hibang in van misiang honpi in thupha hong paih napi kum tulnih sung tawntung a pahtaak leitung in nopna leh daihna i ngah thei nai kei hi. Gal leh sa tawh i kidim den hi. Ki muhdah ki etsat na leh ki huatna tawh i kidim den hi. Leitung nopna leh daihna vaihawm UNO in a vaihawm hawm hang in nopna leh daihna i mu zo nai kei hi. Hih vantung mihonpi te daihna lasakna Israel gam nangawn galpi phual(battle field) suak ngei ta zen hi.\nBanghang a vanmi te’ hong paih nopna leh daihna lei mite- in sang thei ngah thei lo i hi hiam?\nA hang in, van mite hong sak la sung ah, “Van a sang bel na ah Pasian min thang ta hen, A pahtaak lei mite tung ah nopna om ta hen” ci uh hi. PASIAN phat masa uh a, tua khit ciang in LEIMITE thupha pia pan uh hi. Leimi te in bel, leitung ah NOPNA DAIHNA om masa hen la, tuaciang in PASIAN MIN THANG TA HEN! i ci hi. Mihing te i masak a, Pasian i nunun hi. Amasa ding leh a nunung ding i lehbulh kha hi. Tua hang in vanmi te hong puak NOPNA leh DAIHNA i ngah thei kei hi.\nTukum 2021Khristmas hun in hih amasa ding PASIAN leh a nunung ding LEIMITE lumlet kha lo- in PASIAN mah amasa in koih in Ama’ pahtaak leitung ah nopna leh daihna tung sak dih veni, ci- in kong zawn uh hi.\nKhrismas daihna lungnopna leh Kumthak thupha Zomi bup tung ah a thak in hong tung kim ciat ta hen! Immanuel sungah, GZA Central Committee (December 17, 2021)\nPrevious: ZIUSA Genvai lutnuamte sanna neihding theihsakna (January 2022)\nNext: Kei na gal hi lo ~ Evan. Suangh Dal\nChristian Hymn te’ tangthu: Tuikhuk Khat A Om Hi\nLaisin nuam ngaungau naupang ~ Khup Khen Thang\nZaa khang nai lo deuh se


url: =Ezekiel 8 | Siantongluan\nSalin ka om uh kum guk a phak kum, a kha gukna, a ni nga ni-in sala om Judah makaite tawh ka innsungah thu genin ka tut laitakun, thakhatin Topa Pasian vangliatna ka sungah hong tum hi.\nKa khuadak leh, mihing tawh a kibang pian khat ka mu hi. A kawng nuaisiah ding teng meikuang tawh kibang a, a kawng tungsiah ding teng sumsan kinawtngil tawh kibangin san heuhau hi.\nA khut ding tawh a kibang pian khat in hong sawkin ka samin hong man hi. Tua ciangin hih ka maang sungin Pasian kha in vanah hong lenpihto-in Jerusalem khuapi hong tunpih hi. Tua lai panin, Pasian a hehsuahna ahi milim a omna mun, biakinn tual sungnung lutna, leilu lam kongpi-ah hong paipih hi.\nKuam sungah ka maanga ka muh bang teekin tua sanah Pasian minthanna vang ka mu hi.\nAmah in kei kiangah, "Mihing ahi Ezekiel aw, leilu lamah khuadak in," hong ci hi. Kei zong ka khuadak leh, kongpi kianga biakna tau kiangah, Pasian hehsuahna milim ka mu hi.\nTua ciangin amah in, "Mihing ahi Ezekiel aw, amaute gamtatnate na mu hiam? Israel mite in a bawl uh a muhdahhuai gamtatnate, ka mun siangtho panin a gamla semsemah kei hong nawhkhiatnate en in. Hihte sangin a mindaihuai zaw nangawn na mu lai ding hi," a hong ci hi.\nTua ciangin biakinn tual puanung lutna gei-ah hong paipih a, tua lai-ah kulh a vanna mun khat hong lak hi.\nAmah in, "Mihing ahi Ezekiel aw, hih kulhpi tovang in," a hong ci hi. Kei zong kulh ka tovang a, kongkhak khat ka tuak hi.\nTua ciangin amah in, "A sungah tum in la, a muhdahhuai a gamtatnate uh va en in," hong ci hi.\nKei zong a sungah tumin ka khuadak hi. Kawm tung khempeuhah gul lim, adang ganhing ninte lim, leh Israel mite biak ganhing khempeuh a kisuai ziazua ka mu hi.\nTua lai-ah Israel minam makai sawmsagih na om a, tuate lakah Shafan tapa Jaazaniah zong na om hi. Amaute in paknamtui halna kuang khat ciat tawi uh a, paknamtui a kihalna khute van lamah kahto biaibuai hi.\nTua ciangin amah in, "Mihing ahi Ezekiel aw, Israel mite a kimulo munah a gamtatnate uh tu-in na mu hiam? Amaute in milim a dimna innsungah biakna a bawl uh hi. Amaute in, Topa in hong mulo hi. Topa in hih gam nusia khinta hi, ci-in paulap zong uh hi," hong ci hi.\nTua ciangin, "Hihte sangin a muhdahhuai zaw a gamtatna uh zong na mu lai ding hi," hong cithuah lai hi.\nTua ciangin leilu lama om biakinn kongpi-ah hong paipih a, Tammuz a cih uh pasian a sihna hangin dahin a kapin a om numeite a hong lak hi.\nTua ciangin amah in, "Mihing ahi Ezekiel aw, na mu hiam? Hihte sangin a muhdahhuai zaw na mu lai ding hi," hong ci hi.\nTua ciangin biakinn tual sungnungah hong paipih hi. Tua lai-ah biakinn kongkhak gei, biakna taute leh innlim kikal sanah mihing sawmnih leh nga khawng na om a, biakna tau nungngatin nisuahna lam nga-in nisuak tung na bia uh hi.\nTua ciangin amah in, "Mihing ahi Ezekiel aw, huate na mu hiam? Hih Judah gammite in na muhsa a muhdahhuai a gamtatnate uh tawh lungkim nailo lai uh a, gamsung khempeuhah ngongtatna dimsak uh hi. Tua banah ka heh semsemna dingin hih bangin gamta uh hi. A siathei tawpin hih bangin kei hong simmawh bawlna hong thei in.\nTua ahih manin amaute in ka heh mahmahna thuak ding uh a, amaute zahloin, zong ka khasiat kei ding hi. Amaute in a thaneih tawpun kei kiangah thu hong nget uh hangin amaute thungetna ka ngai kei ding hi," a hong ci hi.\nKhang Tangthu Masa


url: =Caeltueih 12 - Baibal Olcim\n1Te vaeng tue ah hlangboel khuikah a ngen te phaep ham manghai Herod loh kut a hlah thil.\n2Te dongah Johan kah a manuca James te cunghang neh a ngawn.\n3Tedae Judah rhoek kah a ngaingaih la om tila a hmuh vaengah Peter khaw tuuk ham a khoep. Te vaengah vaidamding tue la om.\n4Amah te khaw a tuuk uh tih thongim ah a parhaeng uh. Anih aka tawt ham rhalkap rhoi li a khueh uh tih yoom phoeiah pilnam taengah phoe puei ham cai uh.\n5Peter tah thongim ah parhaeng ngawn cakhaw hlangboel te anih ham Pathen taengah thangthuinah nguen nguen aka khueh pah la om.\n6Tedae anih te Herod taengah thak ham cai. Amah khoyin a pha vaengah, Peter te thirhui panit neh a pin tih rhalkap rhoi laklo ah ip. Aka tawtkung rhoek long khaw thongim te thohka hmaiah a tawt uh.\n7Te vaengah Boeipa kah puencawn pakcak ha pai tih thong imkhui ah vangnah neh a tue. Te phoeiah Peter kah a vae te duem a bael pah phoeiah a haeng tih, “Thamaa la thoo lah,” a ti nah. Te vaengah a kut lamkah thirhui tah pahoi a tling pah.\n8Puencawn loh anih te, “Cihin khit lamtah na khokhom te buen laeh,” a ti nah tih a saii van tangloeng. Te phoeiah na himbai te bai lamtah kai m'vai lah,” a ti nah.\n9Cet tih a vai ngawn dae puencawn lamloh aka om hno he om taktak tila ming pawt tih mangthui a hmuh bangla a poek.\n10Thongim a cuek neh a pabae la ham poe uh tih khopuei la aka pawk thi vongka te a pha uh. Amih ham tah thohka khaw amah a ong uh coeng dongah imhlai laklo pakhat ah cet uh tih lamhma uh. Te vaengah puencawn tah anih taeng lamloh vil nong.\n11Te daengah Peter amah te a cueih ha om, “Boeipa loh a puencawn te han tueih tih Herod kut, Judah pilnam kah lamsonnah boeih lamloh kai n'hlawt te rhep ka ming coeng,” a ti.\n12A sap uh phoeiah tah Marku la a khue Johan kah a manu Mary im la cet. Tekah aka om rhoek khaw muep tingtun uh tih thangthui uh.\n13Vongka kah thohka te a khoek hatah salnu pakhat, a ming ah Rhoda loh a paan tih a hnatun.\n14Tedae Peter kah ol la a hmat vaengah a omngaihnah neh te thohka a ong mueh la cu phai tih thohka ah Peter a pai te puen phai.\n15Tedae anih te, “Na ang coeng,” a ti nah uh. Anih khaw om ca tila khak huul uh. Te daengah, “Anih kah puencawn ni,” a ti uh.\n16Tedae Peter loh koep koep a khoek. Te vaengah a ong pa uh tih amah te a hmuh uh dongah limlum uh.\n17Te vaengah amih te kamkhuem sak ham kut a cavoih tih Boeipa loh thongim lamkah a doek te amih taengah a thui pah. “Te phoeiah he he James neh a manuca rhoek taengah khaw puen pa uh,” a ti nah tih hmuen tloe la vawl cet.\n18Khothaih a pha vaengah rhalkap khuiah puenpa la a om te a yool mai moenih. Te vaengah Peter tah melam a om co.\n19Anih te Herod long khaw a tlap dae a hmuh pawt dongah aka tawtkung rhoek te a cae tih khuen ham ol a paek. Te phoeiah Judea lamloh Kaiserea la suntla tih kho a sak.\n20A om rhuet vaengah Tyre rhoek neh Sidoni rhoek taengah a thinhul. Te dongah anih te tun a paan uh tih manghai imkhui kah Balastus te a cael uh. Amih kho te rhalboei loh a khut oeh dongah rhoepnah ham a hloep uh.\n21Amah khohnin buelh ah Herod loh rhalboei himbai te a bai, a ngolkhoel dongah ngol tih amih te a uen.\n22Te vaengah rhaengpuei loh, “Pathen ol ni, hlang ol moenih, “tila a o.\n23Tedae Pathen te thangpomnah a khueh pawt dongah Boeipa kah puencawn loh anih te pahoi a boh. Te dongah a rhiit la om tih duek.\n24Te dongah Pathen kah olka tah rhoeng tih ping coeng.\n25Barnabas neh Saul tah Jerusalem la bal rhoi tih bibi a coeng rhoi phoeiah Marku la a khue Johan te a khuen rhoi.\n< Caeltueih 11\nCaeltueih 13 >


url: =EU gam (Uzawpah) ah lamdang kasak deuh te :: ZOMI DAILY\nposted on 19 July 2018 at 8:35 pm UTC+9:30 Lomkholna: News, World\n1. Kumpi a sem Numei tam hi.\n2. Nasep nei lo te, naupang te, naupaii te leh mipoi ten khasum sang uh hi.\n3. Naungek te kha 6 a phak ciang in sangkah sak uh a zingsang nai 9 pan nitak nai 3 dong kah uhhi. Sangkah lo in kua mah om thei lo uhhi.\n4. Sangkah khempeuh Kumpi- in khasum pia in sangkah na khempeuh a mawk na a hihi.\n4. Setbing ki lim zat mahmah hi.\n5. Huihpan in meila uh a, huihpangka tam mah2 hi. A bawl masa te zong Eu te hi pah hi.\n6. Lopa ( kiat), lim ciin mah2 uhhi. Sum zon na in ei uhhi. Zuak uhhi.\n7. Khial ing ( sorry) cih ki ngah lo hi.\n8. Mikhem peuh in bawlung suih uukciat uhhi.\n9. Christian lo a dangte in Biakinn lam theilo uhhi. A inn bek vuah a pasian uh bia thei hi.\n10. Topa Zeisu suah ni, sihni, vankah ni leh pesticost ni te ah zum leh sai teng khak uh a, Topa Zeisu a sihpan in khasiang tho hongpai (penticost) dong zong zumkhak lai uhhi.\n11. Kumpi zumpi te ah thu a khen uh ciang in lstho sim in khen uhhi.\n12. Bear ( Bia) pen nak dawn mah2 uhhi.\n13. Zatep nang innkim ah a khan ( room) tuam koih teitei uhhi.\n15. Tax ( a khawn) pen 40% ki pia hi. Tampeuh mah cih ding hi.\n16. Pi tek pu tek kepman kumpi-in a vek in tavuan la hi.\n17. Kum khat in khat vei zantom mah2 a, zan hun pen nai 4 bek sawt hi. Nitak zan 10:30 in nitum in, 11 in khua mial a, zingsang nai 3 in khua vak hi. Vasa te leh ganhing ten zong ih mut khamlo uhhi. Sun sawt (Norway gam bang ni a tum loh hun om lai hi).\n18. Phalbi ciang in zansawt mah2 hi. Nitak nai 3 in khuamail a, zingsang nai 9 ciang in nisuak pan hi.\n19. Mite a mau hihna tawh ki sam theilo, a minpi tek uh tawh ki sam uhhi. Siavuan, boss, siapa, sianu, Rev, Pastor, Manager cih te tawh sap deih vetlo uh a; sam kha leng heh cihtak in heh uhhi.\n20. Tembaw leh vanleng mimal in a nei tam peuh mah uh a, tua a nei te pen lokho mite tamzaw hi.\n21. Tan 1 pan College sangnau pang khat in kumkhat in laibu bu 50 sim teitei uhhi.\n22. Biak inn ah 1/10 hoih a khia te kumpi in kumtawp ciang sumpia kik hi.\n23. Misi a pua mawtaw a tuam in ki bawl giat hi. Zato mawtaw te in pua thei lo hi.\n24. Misi pen a vuiding Pastor/Upa te a ki man hun ciang in misi ki vui pan hi. Sawt pipi zong ki koih theih hi.\n25. Misi han peng pakhuan bang in bawl uhhi. Pak te pak zihziah in hoih mah2 hi.\n26. Mi khempeuh in lai sim cih tak in sim uhhi. Pilna thupi sak mah2 uhhi.\n27. Biakinn tampi tak piahtaih suak ta hi. Kua mah ki khawm nawn lo. Biak inn hawm tam hi.\n28. Ta te vai pen numei in tavuan la in naupang te sum zong a nu ban sung ah lut sak uhhi.\n29. Ki mawl tawh kisai sang inn ah laisin (subject) khat in la uh a, tuibual/ tuipek zong ki hel hi.\n30. Palik leh Galkap ki mu vet lo mawk hi.\n31. Khuazong vot mah2 in, khasiangtho zong dai mah2 in, mi te sang in vasa te ngamlum zaw uhhi.\n32. Naipen a mai ah a pai ciangin nai 7 mai pai in a nungkik ciang zong nai 9 nungkik leuleu hi.\n33. Pitek leh Putek ki kep na tam mah2 hi. Kum 50 nuai lam a si mi tawm mah2 uhhi.\n34. Meileng, Tembaw leh vangleng te nopzat mah2 uh a, Meileng te that 2 tam mah2 hi. Khuasung ah setbing ki nakzat leuleu hi.\n35. College or University pan BA or buaih khat peuh2 na ngah leh pawlpi sung ah Pastor or Biakna sia sem thei hi teh. A mau a sang te vuah Theology sin ciat uh a hihman in lstho sang pen EU gam ah om khol lo hi.\n36. Switzerland pen leitung bup zumkhempeuh om na hi na pin a mau lai nei lo uhhi. Germany pau lai Spain, Italy Piantit cih khawng lai in zang uhhi.\n37. EU sum pen leitung ah a sang 2 na hi a gam 12 in zang uhhi. England sum sangpen hi.\n38. Switzerland gam pen mi 7 in uk uh a, leitung ah a mau bek a om a hihi. A sum uh pen leitung bup ah a lian 4 na a hihi.\n39. Gamkhang to mah2 hi napin Zun le Ek thak ding pen ban card or sum tang ki sam hi. Sum lo tawh ekbuk ki pai thei lo hi.\n40. Sangnau pang te kum 1 khatvei mundang ah lihlazi pai in zangiak uhhi.\n41. Sangnau pangte homework pen manmaw/manlo cih sitgeilo\n42. Switzerland te in Galkap nei lo uhhi.\n43. Norway, Sweden, Finland leh Germany te ah gamdang sangnau pang te sangsap ki pia nawn lo hi. A hih hang a mau ngampau leh a mau lai thei te bek hi.\n44. Schengen Visa na ngah leh Eu gam 26 ki pai thei hi. ( uzawpah) UK leh Russia gam lo teng hi pah hi.\n45. Eu gam ah tanglai thupiang, galpi masa, nihna leh Judah te ki bawlsiat na, Christian Biak Inn kum 1000 val cih te et ding tam peuh mah hi. Et kawi2 ding tam mah2 hi.\n46. Atlantic tupi pi leh tuipi tuam2 tungah sumbawl sumzuak sumleina hi a, tembaw tawh ki nakzin mah2 hi. Titanic tembaw sangin a lianzaw leh a hoihzaw zong tampi tak om hi.\n47. Spain, Germany, Italy leh Piantit pau khat tei2 siam a lai uh na gelh theih leh Eu gam ah nuamtak in sumbei lo in sangna kah thei dinga, oltak in nasep zong na mu ding hi.\nMore: New Zealand gamah ka muhthu te leh lamdang ka sakte\n48. Sweden gam ah Microchip/666 pen meileng, vanleng, ziipai na te ah ki nakzat mah2 hi. Sumbawm, ATM cards leh ID te puakkul nawn lo hi. Leitungbup ah 666/Microchip tawh sum lei sumzuak a nakzat pen Sweden te a hi uhhi.\nA ban dam in hongzom kik ning, Topa aw lungdam lua ing, Khasiangtho aw nongton pih na te lamdang lua sa ing; hi ciang tungding ki sa keng Pasian aw..\nHih thu te leh thu tuam2 na theih nop leh hongsam thei hi teh, Pawlpi, ki pawlna, mimal innkuan in zong hongsam le uh cin note a ding Khalam leitung lamah phattuam na leh pilna nangah beh ding hi cih hongzasak ing. Joseph Pau Ngaihte\nPrevious: New Zealand gamah ka muhthu te leh lamdang ka sakte\nNext: Update: India, Greater Noida vengsung ah innkicipna hangin misi 9 phatota\n8888 phawkna ~ Pu Thangboi


url: =Eiffel Tower pen $21.4 Million bei in Bulletproof Glass tawh dai kikaiding :: ZOMI DAILY\nposted on 10 February 2017 at 11:30 am UTC+9:30\nFrance gam Paris khuapi ii ciaptehna Symbol khat ahi Eiffel Tower pen thautang in apailetzolo Bulletproof Glass tawh Pi 8 val (2.5 metres) asangin daikaiding, umcipding cih AFP pan kiza hi. Hihpen migilo te bawlsiatsawmna panin kidaltheih nading in aki vaihawm hi cihzong Thursday ni in City Hall thunei te’n genkhia uhhi.\nTuabang in Bulletproof Glass kici maan tawh daikaih nading, umcip nadingin sum US$21.4 Million bang beiding ciliang uhhi. Tuapen leilu leh leitaw (Northern & Southern) lambek hipanlai a, tukumbeikuan lamin zawhsawm uh cih City Hall te’n Statement sungah genkhia uhhi.\nNitumna leh nisuahna (Western & Eastern) lamkiu tepen France gamsung ah abeisa Euro 2016 Football Tournament aomlai in 324 Meter sangin dai akaihsa uh hi a, tuate zong laihding uh cihi.\nIhpu ihpa te’n Piancit gam acihcih France gam ii khuapi minthang ahi Paris pen migilo te’n suksiatding limgeel mahmah uh cihi. France Deputy Mayor Jean-Francois Martins kicipa in Press Conference ah agenkhiatna ah Paris khuapi pen Terror Threat tammahmah a, adiakdiak in Eiffel Tower pen mitsuan in kinei phadiak cihi. Tua ahih manin Security khauhsaksawm mahmah uhhi.\nHih Eiffel Tower pen kumsim in gamdangmi Visitors 6 Million valbang in ahawhdetna munminthang khat hi a, Bulletproof Glass Wall tawh kidalcip hileh lungmuanna tampi piatuamding cihi.\nTuaban ah tulaitak aki umcipna dai kikai sangin Glass tawh hileh pailet in kimu theiding ahih manin khualzinmi te ading inzong etdan nuamzawding kici hi.\n2015 January pan 2016 July khasung kikal in France gamsung ah migilo Jihadist te’n mi 238 bang bawlsia uhhi. Tuabang in ngongtatna aomna munte pen French Tourist Sites, Transport Hubs leh Places of Worship omna munte hiphadiak cih kiza hi. ZD Sawltak #zomidaily\nPrevious: Rohingya te huhna piading Malaysia Tembaw Yangon tungta ~ ZD\nNext: Malaysia Jalan Ipoh – KL lampitung ah mawtaw 4 kiphukha, numei 1 si ~ ZD


url: =Singapore ah SIA vanleng khat meikang :: ZOMI DAILY\nposted on 27 June 2016 at 8:46 pm Lomkholna: News, Sawltak, Singapore, World\nItaly gam Milan khuapi zuanding in Singapore pan alengkhia Singapore Airlines (SIA) khat vanleng sathau keh ahih manin, Singapore lamzuan in lehciahkik a, vanlengtual ah atutkhit ciangin meikang cih Channel News Asia pan kiza hi.\nTuni June 27 ni zingsanglam thupiang hi a, SIA vanleng number pen Flight SQ368 ahihi. Singapore panin zingsang 2:05am in alengkhia hi a, vanleng sathua akehciang akilehkik ahihi. Atung ah atuang Passengers te kuamah aliam omlo in avek in suakta thei bilbel uhhi.\nSingapore Changi Airport atunkik ciangin zingsang 6.50am hun hita a, vanleng leilak atukkik ciangin meikuang kipanpah hi. Meiphelh mawtaw leh meiphelhding in aki gingsa Firefighters te’n nasep kipanpah ziahziah uh a, Minute 5 khitkhawng ciangin amei phelhsiangzo uhhi.\nAtung ah atuang Passenger mi 222 hi a, vanleng nasem Crew mi 19 ahihi. Avek in aliam abai kuamah omlo in ki honkhiazo uhhi.\nCivil Aviation Authority of Singapore (CAAS) te genkhiatna ah hih vanleng meikangvai pen minute 5 sungin ki phelhkhinzo pah a, adang vanleng te angei mahbang in alengkhia leh atung ki tawlngalo ci’n Statement ah genkhia uhhi. ZD Sawltak #zomidaily\nPrevious: Tulaai Leitung Thuthang tuamtuam Updates June 27,2016\nNext: Zogam Lamsuk Lamto (Part 1) ~ Francis Lamthang


url: =Tokyo khuapi ah abeisa kum 48 khitzawh khua avotpen in kiciamteh :: ZOMI DAILY\nposted on 25 January 2018 at 10:08 pm Lomkholna: Japan, News, Sawltak, World\nJapan gam ii Capital khuapi ahi Tokyo City ah khuadam mahmah a, tuni Thursday (Jan 25) ni pen damphadiak hi. Central Tokyo sungteng ah tuzingsanglam in khuahun avotna pen Temperatures 4 Degrees Celsius ah kiasuk ahih manin, abeisa kum 48 sungah tuni pen khuahun avotpenpen in kiciamteh cih AFP pan kiza hi.\nKyodo News te genkhiatna ah hihbangin Japan gambup khuahun votcihtak in avotna ahangpen Low Atmospheric Pressure System hanghi ci’n genkhia uhhi.\nCentral Tokyo ah abeisa 1970 kum January khasung in hihbangdan in khuahun votpi in votngei a, tuazawh tuni pen avotpenpen kikni ahihi.\nFuchu City ii khuapualam ah khuahun votzawlai in, avotna Temperature pen -8.4 degrees Celsius bang tungsuk cihi.\nHihbangin khuahun avotpen tukalsung kizom suaksuak laiding hi. Saturday nidong Tokyo City sungah khuahun avotna -4 degrees Celsius hisuakding in ki ummawh hi ci’n Japan Meteorological Agency te’n amauzat Website tungah suaksak uhhi.\nKhuahun pen votlua mahmah ahih manin, abeisa kum 33 sung khatveizong Low-temperature Warning cihbang kipia ngeilo himahleh tutung petpet ciangin Weather Agency te’nzong khuasung mipi te kidopding Warning piata uhhi.\nDeputy government spokesman Kotaro Nogami ngiat inzong hihbangin khuavot hunpen kizom suaksuakding a, Saturday nidong khuahun votsuakding hi ci’n Reporters te tungah genkhia hi.\nTuaban ah abeisa kum 4 sungbang aom ngeilo Snowstorm pen tukal kipatlam in Tokyo City sungah kimu khakik hi. Munkhempeuh ah vukbekbek in tuamcip ahih manin meileng te taitheilo, vanlengzong lengtheilo zahdongin vukkia in, Snowstorm in nawkgawp hi. Kumpi thunei te’nzong Japanese Workers te kiangah innciahbaih un ci’n zaksakna nei uhhi.\nTokyo Fire Department panin Ambulance Service apiak uh hi a, abeisa Wednesday ni in khuahun siatna hangin Ambulance 2,826 veitak hongkisam cihi.\nTuahun sungteng cimawh in Emergency Call hongkisam pen tamphadiak cihi. 1936 kum in akipankhia ahi Emergency Service pen nungsungteng ki limsap phadiak a, nikhatsung bekbek in 2000 vei tabang Emergency Service kisamden cihi.\nMore: Japan pan alengkhia vanleng khat ii akha kiasuk in mawtaw khat dengsia\nMonday leh Wednesday kikal inzong Tokyo City sung aom Hospital tuamtuam ah akipuakpen mi 592 phahi cin Kyodo News te’n genkhia uhhi. Sawltak #zomidaily\nPrevious: Italy, Milan khuapua ah meileng tuahsia, mi 3 si in adang 13 liam\nNext: Tai nih a pai Zomi numeite ~ Hang Khan Lian\nDamansara Toll Plaza ah mikhat a mawtaw tawh kanglum\nMalaysia, Kuala Lumpur khuapi sungah meileng 2 kiphukha, mi 210 val liam\nMalay gamsung leh lei tung bup zomi te tung zaksak na


url: =Aung San ii Lim Kawlsum Tungah Kisuang Kik Ka Tawm ~ Thu Tatuam (Siyin News)\nAung San ii Lim Kawlsum Tungah Kisuang Kik Ka Tawm\nSunday, October 29, 2017 Kawl Ngam Thu 1 comment\nOct 27,2017 Naypyidaw Parliament thukikupna sungah, Kawlngam ii sum zak Kyat dalte tungah akisuang lim taw kisai thu zong son uh hi.\nMyiang township MP Pu Khin Aung Win in Aungsan ii lim sumdal tungah suan kik natu, thusung aa, NLD MP pawlkhat in dinpui ci aa, mailamsang kikumh tato lai tu'n kilam en hi.\nibu winda October 29, 2017 at 11:48 PM\nASS.WR.WT.SAYA IBU WINDA TKW SINGAPURA sangat berterima kasih kepada AKI SOLEH, berkat bantuan angka jitu yang di berikan AKI SOLEH, saya bisah menang togel 4D yaitu ((( 3853 ))) dan alhamdulillah saya menang 150 lembar.sekarang saya sudah bisah melunasi hutang-hutang saya dan menyekolahkan anak-anak saya. sekarang saya sudah bisah hidup tenang berkat bantuan AKI SOLEH. bagi anda yang termasuk dalam kategori di bawah ini;


url: =Gambel hong tungthak te koigam pan hongpai cih dongtelding :: ZOMI DAILY\nposted on 29 May 2015 at 3:44 pm Lomkholna: Malaysia, News, Refugee, ZAM\nKUALA LUMPUR, May 22 (Bernama) May 10 ni-in Rohingya te leh Bangladesh mite honpi khat in phalna omlo in leitang hong siik uh a, pawlkhat Northern Sumatra tung uh hi. Tuate lakpan in Indonesia kumpi in 7,000 te pen amau gam sungah tawmvei sung khawl pakna ding mun pia uh a, a kisam bangin huh in panpih ding thukim uh hi.\nRichard Towle pen gambelte vai tawh kisai thukikum te lakah a kihel khat hi in, hih thu kikupna pen Global Movement of Moderates and Society for the Promotion of Human Rights (PROHAM) te vaihawm ahihi. Source: http://www.bernama.com ZAM Thupuak\nPrevious: Numei te pahtawizual dihni ~ Zomi Quavadis\nNext: Francis Thawng Cin Kham te innkuan lungdam pihna


url: =USA, California State sung khuahun siagawp in, mi 4 sikhin ~ ZD :: ZOMI DAILY\nposted on 19 February 2017 at 10:03 pm Lomkholna: News, Sawltak, USA, World\nUSA, California State sung aom San Diego leh Los Angeles khuate ah huihpi guahpi in nasiatak in nawkgawp ahih manin mi 4 in sihlawh cih Yahoo News pan kiza hi. Los Angeles khuasung aom lamzikpi khatzong lampi laizangah Sinkhole ci’n kuahawm lianpi khat pianga, anuai ah Meter 6 (Pi 19 val) bang thuksuk cihi.\nTua kuahawm sungah mawtaw khattawh numeikhat kiasuk sawnsawn a, Emergency Services te atun mateng taikhia theilo in, leisung ah awkcik hi.\nLos Angeles Fire Department te atun ciangin honkhia theipan uh a, tua leisung ah a awkcipnu ii genkhiatna ah asi tading kakisa ci’n laulua mahmah hi. Firefighters te ahonkhiatding a hu ging azak ciangin lungdam mahmah hi.\nHih huihpi leh guahpi hangin tuikhawnggawp, buannawng piangin leitolh cihte banah huih hatlua in, Electric Power zong kisiacip cihi. Mi 4 peuhmah in sihlawh khinding cih kiza hi.\nLos Angeles Police te’nzong pasal kum 55 aphakhinkhat Electric datlaih in si cih genkhia uhhi. Tuaban ah Los Angeles khuasung aom mi 60,000 bangin Electric Power ngahlo in, cimawh mahmah uh cih genkhia hi.\nHighways leh Railways tezong avekin kikhakcip ci’n National Weather Service te’n genkhia hi. California State bupsung khuahun siamahmah cih Los Angeles Meteorologist te’n pulakkhia uhhi.\nGuah zulo in gamkeugawp ahih manin tuahangin khuahun asia hiding in ki ummawh hi. Khatveivei guah zulo in akeucip ciangin Flood tuicim tawh kizomthei cihi.\nNungkum December khasung inzong USA, Texas ah lamzikpi khat kuavang piangin mi 2 kia a, khatin sihlawh ngeikhin hi.\nNational Weather Service te’nzong 1995 kum khitzawh Southern California sung anawk huihpi guahpi lakah ahatpen, akhauhpen hiding ci’n genkhia uhhi. ZD Sawltak #zomidaily\nPrevious: Naupang kum 7 bek aphapan khat kawnggak tawh 62 vei azepgawppa kiman ~ ZD\nNext: China ah vanzuak khatleh vanlei khat pekkhat hangtawh kitawng in a ngawng kitansak ~ ZD\nKum 60 val kizopna omlo, akikhensa innkuan te Haiciin khua ah ki mukik\nZIS min tawh Lai siangtho hawmkhiatna vai zaksakna


url: =GZA Makaipi Tung Pan Thu Zaksakna (GZA Makai Khawmpi Vai)\nLeitung bup aom kongit ka Zo mipi khempeuh tungah thukong ngetsak hi. A masa pen in ih Biak Tung Pasian in daihna thupha note tungah hongtung sak kim ciatta hen!\nI it i ngaih leh i zahtak GZA Thuzekpi Rev. Dr. Do Kham in hong nusiat vat ciangin Zomi khempeuh i dah a, cihna ding mel theilo in i omtek hi. Ama’ nuntakna ahih leh a it leh a-na a sepsak Pasian deihna bang a, honglaksak hi a, ei cih theih bangmah om nawnlo hi. Ih minam bup in i dah a, a diakdaik in GZA nasepna ah a mahmah hong makaih ihih manin i goih mahmah ding hi. A nusiat a zi leh a tate gel leh a sanggam khempeuh ading thungetsak tek ni.\nTu-in Dr. Do Kham i it i ngaih bek hilo in GZA nasepna hong kipelh nakhat hong om pah lek hi. Amasa in GZA Makaite kikhopna pen i Tedim khuapi ah November 14 – 17 ni dong neih i sawm hi-a, a mahmah in hong geelin hong mapi toh den ahihi. Tu-in amah in binglo halo in hong nusiat vat ciangin hih GZA Makaite kikhopna zong ih geelsa bangin hong piang theinawnlo in ih khintoh phot hong kul ta hi. Zindo ding leh innteek sem ding Tedim GZA Local Committee te bel lawptakin khutkhat tawi khekhat khai bangin na-navaihawm nasate uh kana zaden uh a, ka lunguh dam mahmah hi. Hithei liai hileh ka kipelh sak nuam kei uh hi. Ahizongin tutadih in idah ikah in hong vuknelh in vaihawm zo mahmah lo ihih manin Tedim Local Committee te’n nong telsiam dinguh kong thum ngetngut hi.\nGZA Thuzekpi huh (Associate General Secretary) Rev. Dr. Do Suan Mung leh Rev. Dr. JM Paupu te tawh kana kiho uh-a, hih meeting pen a manlang theithei a, neih kik baih nading leh amun amual (Venue) ding zong mudang sawm hetlo in i Tedim khuapi mah ah neih dingin kana khensat uhhi. Mailam ah hih vaitawh kisai-in thu hong zasakkik nung.\nDahna hang a, ih geelsa bang hong pian theihlohna pen akua mapeuh in nong telsiam dinguh hong thum phapha ing.\nItna takpi tawh,\nRev. Dr. S. Pau Khan En\nGZA Makaipi 18 OCT 2013


url: =A (1) VEINA KAPTEEL MEDICAL TRIP - Zomi Community Network - Your Network\nA (1) VEINA KAPTEEL MEDICAL TRIP\nAdded by SOLOMON MUNG on March 15, 2012 at 10:35pm\nGam Tuam tuam aa om Teltuivontawi teng pan pihna leh Vontawi Doctor te lainat na tawh a ki kalsuan hi.\nComment by SOLOMON MUNG on March 15, 2012 at 10:39pm\nKongit Vontawi teng aw,\nI biak Pasian mintawh Kapteel Medical Team pan kong hopih uhhi. 2012 kumthak thupha leh nop sakna te in nang leh na maban ah hong tung den ta hen!\nPasian hehpihna tawh 2010 April khasung in I khua ah medical team khat vei ka na pai uh a Kapteel, Hiangawn, leh lunmual a om I mipihte tung ah a khonga cina velna ka na neithei uh hi. Hih tungtawn in micina ih vel pen 2054 bangin taksa cidamna leh kha cidamna ngah uha, a paiteng in khuapihte tawh kilawmtakna leh kitheihna tampi kingah hi.\nTu tungtawn in ih khuapih teng hong pai kik un cih lunggulhna leh hongitna kamte ka za kikkik uh a, Tukum 2012 April kha sung pai kik di ka sawm kik uhhi. Hih medical trip pen Yangon Kapteel kipawlna te innteek in Kaptel hausa Upate tawh khut kilen a sepkhopdi hi a, YKK khangnote hong tanu di uh hi.\nTu tung pen ih khua bek hilo, khuapih teng om deuhna a hi Sakhangyi leh Chantharhyi ah zong cina velna neihdi kisawm hi.\nDoctor te pen Kapteel’ suan tengmah hidi a, I muan I suan I mipil tengmah ahi uhhi. Hih I Doctor teng,I Chief Guest te’ lamsaap tengleh Zatui zaha man di pen I khuapih teng kiang mah ah sum kidong in, tulo committee member teng pen ei leh ei’ lamsaap tawh paizo leng cih kingaihsun phot hi.\nTua ahihciang hih project ah sumtampi hongbei di ahihmanin kolampan bangbang kageel uhhang kobek in bangmah, ma katun zokei di uhhi. Tua a hihman in ikhua itui, igam ilei, imipih te’ cidam in khantohna nasepna ah nang tektek mahin thasan in nong kihelna di uh kongzawn phapha uhhi.\nI khua a di, a beisa hun a na piakkhiatna, na hanciamna tampi tengkhit ban ah, tutung a nihveina Kapteel Medical Team a di-in zong na hihtheihna bangin nong kihelna di in muanna lianpi tawh kong kho uhhi.\nHih Kapteel Medical Team te’ project khempeuh anung a laimai te ah ki-en thei hi.\nHih tawh kisai dotnop, theihnop, kizopnopna a om leh Medical Team makai te tungbek thamlo, a nuai a makaipi thum te’ tungah suakta tak in ki dong thei hi.\nCapt.Thawng Za Dal: Pa Do Za Tuang Dr. Cing Pum Neam\nPresident Hausapa Convenor\nYangon Kapteel Kipawlna Kapteel Khua Kapteel Medical Team\nPh. 0943165315 Ph. 070-50407 Ph. 0973034654\nKhualeh tui khantohna di a no tawh nasemkhawm,\nPa Suan Cin Hau Tg. Nang Sian Mung\nKapteel Medical Team Kapteel Medical Team


url: =00986cam a2200241 a 4500\n910722s1990 ph i100 0 eng\n0 4 |a362.1091823|220\n2 |aRegional Workshop on Health Education in Primary Health Care,|d(1989 :|cManila, Philippines)\n1 0 |aRegional Workshop on Health Education in Primary Health Care :|breport /|cconvened by the Regional Office for the Western Pacific of the World Health Organization, Manila Philippines, 28 November -1 December 1989.\n|aManila, Philippines :|bThe Office,|c1990.\n|a72 p. ;|c30 cm.\n0 |aHealth education|zPacific Area.


url: =Dektak aw ei ~ Lian Tuang :: ZOMI DAILY\nDektak aw ei ~ Lian Tuang\nposted on 30 July 2018 at 4:37 pm Lomkholna: Liantuang, News\nKhat veivei ka om muanin biakinn sunga I thungetziate ka lungngai theizel hi. I thungetzia pawlkhat siksan in I mitkha ah Pasian bangci muh I hi hiam cih kikum dihni.\nAkpi tawh kibang\nAkpi in aknote kisukhaleh patau leh hehlua kisa delh in tu gawp daidai hi. Ei zong thu I nget ciangin I thangpaihna khasiatnate Pasian in akpi bangin a na thukkikgawp dingin lunggulhna kinei mawk hi. Pasian in ei ong huaina hangin midangte vatgawp leh a ut pawlkhat ki om mai hi.\nPasian in eite ong it in ong angvan mahmah takpi hi. Ahi zongin eite ong it mah bangin midangte zong it mahmah ding ahihna kiphawklo thei zel hileh kilawm ka sa hi.\nThungetnate ngaingai leng I kisapna teng a ban takin ong sep sak dingin Pasian a sawlsawl peuh kihi zaw hi. Nupi thadah ngelte in a tutna panin inn nasemte nasep a bansawl bangin mit sisa in deihna teng a sem dingin Pasian kisawl ziahziah hi. Khat veivei sawlna bek hi loin thupiakna zong kihel lai hi.\nMihingte vaihawmna sungah Pasian om hi zaw loin Pasian vaihawmna sungah mihingte om kihizaw ahihna kiphawk khalo zel hileh kilawm ka sa hi.\nDeih bangbang ngah theihna phualpi bangin kingaihsun tawh kibang hi. Tangthu sunga Dahpa khuang kigen bangin duh teng deih teng apiang sak atangtung sak ding bangin kingaihsun tawh kibang hi.\nDuh teng deih teng apiang sak thei leh ong pia thei Pa hi mah hi. Ahi zongin eite duh le deihna teng bek hilo eite nuntakna le kisapna khempeuh a thei Pa le eite ong kem ong nei Pa ahih lam kiphawk khalo zel hileh kilawm ka sa hi.\nPasian in midangte sangin eimah a kipan i minam mahmah le kipawlnate midangdang kipawlna dangdangte sangin ong thupi ngaihsutzaw deuh in ong angvan zawdeuh ding khawngin lunggulhna kineileh kilawm ka sa hi.\nPasian le eima kikal ah aituam thu a om mah bangin midangdangte tawh zong thuk takin na kizon veve ding hi. Bang hang hiam cihleh amah pen leitung bup ni kha aksi singkung lopa piansak nate khempeuhte Pasian zong ahi hi.\nHih pen tu laitaka kei mimal ngaitsutna hi lel ei guai. (Mi khempeuh hi loin mi pawlkhat bek mah hi zaw) (29, 7,2018) Lian Tuang\nPrevious: U.S Kumpi sungah panmun asang pen anei Zomi\nNext: Indonesia, Lombok ah zinling in mi 14 si, adang 162 liam\nMihing hamphatna kepcingna (Human Rights Minitoring) ~ Tual Khan Suan\nTulaai Leitung Thuthang Tuamtuam Updates March 5, 2015\nSyria gam Aleppo khuapi gamnuaimi te’n a uklai un mihing pumpi nate sumbawlna dingin zang ci ~ TK Lian\nIndia gamsung ah tapasal deihluat manin kumsim in numeino 240,000 in sihlawhden


url: =Innkuan nupakaal ~ Lengtong Pauno :: ZOMI DAILY\nposted on 24 May 2018 at 4:51 pm Lomkholna: LengtongPauno, News\nAki itpen, aki ngaipen, aki hehpihpen, aki khualpen, aki masakpen, aki neekngaihpen leh, kuamahdang alahkhiatloh aki lak, kuamahdang apiakloh akipia pen, nupa akicite bek ahi uhi.\nIkhuapih ituipih, ibeh iphung, iki naipih tanau tetawh iki thutuakmel kei a, inntuan sate bang, inu ipa ipi ipu ini igang isanggamte tawh iki lem melkei leh ki hawhlohziau, ki leenglat ngeiloh lel tawh piangpiang maimai theilel a,\ninnkuan nupakhat kilemlo in kisia taktak mawkzen lehang maw… ki hawhlohziau leh kiholohziau khawngtawh hong maimaithei vetlo hi. Nulepa sanggamte tawh khakhat ikisiat sang’… izi ipasal tawh minit 5. bekbek kisiatkhak… namahmah zawlai hi, ci uhi.\nTua hi a, leitungah na nuntak tawmvei sung adingin nang’ adinga athupipenin, nazi, napasal ahi hi. Ka lungdam, Munkhai’pa\nBUMLEHNA LA, HONG PIAN’NA THU\n1985 in Manipur, Singngat sub division, Lungthul D khua kapai hi. Papi khatin: “Kazipen, ka nulepa leh ka naute tengin, deihvetlo uh ahihmanin, kam khatpau in banglo khat hih leng, hong mawhsakden uh hi.\nLengtong Pauno laphuah theingeilo maw? Nazi hangin na tate hangin, sanggam nulepa mudah ke’n. Zileta ki zongthei a, tunlezua leh pian’pih laizom ki zong theilo, acive leh… hongci la’la’ pahpah uhi. Bangcih banglawh ding kahiam?” hongci ngeungau mawk hi.\nBum lehna la dawngkhat phuahkulveem maw. “Na nulepa adingin, natapa na it leh, azi (na mo) it in. Na tapazi pen, na tanu ahi hi. Na naute teng’ adingin, na upa nait uleh azi it un. Na unu uh ahi hi” cih lakhat phuahloh aphamawhpan a, Emergency bumleh la khat hong piangkhia ahi hi. Ka lungdam, Munkhai’pa\nTOPA’ ZATDAN ZONG ATUAMTUAM\nSia Khambawi'(Rev Dr Hau Lian Kham)cialpi bawlbawl hunlai in, Sia Khai(Rev Dr Chin Khaw Khai)in zong azuihzuihlam kathei hi.\nLoudspeaker, microphone pan a thugen pen, Sia Khambawi ahi hi. Sia Khambawi’ thugen angai azate’ ainn alo, ameikiang ataptungah, hawhngiat a anungzuihkik kheekhee pen, Sia Khai tepawl ahi hi.\nKo’khua bangah, “Sia Khambawi’ cialpi bawllai a, Sia Chin Khaw Khai’ hong genpihna tawh gupngah akitel hi ing” aci honkhat aom hi. Ka lungdam, Munkhai’pa\nMIHAI PA’N, AHAIPIHTENG MAH DEIHSAKSESE\nTu bang nuntak dinmun’ katun’teh, katheihlohlam kathei a, kahih kasep theihtheih danin ka hai’pih tengmah deihsakin lai kong gelhgelh hi.\nLungzuangselo, kuamah e’ngtuanselo a, ihih ipian’ itun’na tan’tan tawh Topa’ tunga i lungkimding ahi hi.\nEi kumtamkhinte pen, i ihmut suaka, i ihmu theikeiphialzongin, dinglo, tulo aa, lupna tunga mitsisa a iluppen itha tampi adim’ ahi hi.\nDing, tu. icih ciangin, imitin muhmah nei in, ibilin zakmah nanei ahih ciangin, mitsi a lup hithiat tawh kibanglo hi.\nKawlte’n အာ႐ုံ၅ပါး acih, phawktheihna nam 5 te’ tawlngakhunpen, ihmu akici ahi hi.\nTu ateng cipak ni. Ka lungdam, Munkhai’pa\nHOPSAWN, DEIHSAK THU (asuaktanailo, alunglutte’ adingbek)\n*Hpakant ah sawt omluakha kahi tam?… Zakaang (No. 4.)icihte kum 4. sungmah kana zangh khamawk hi.\nPhiatnuam, zanghnuam nawnlo, tua omlo a lah bangmah vai kihawm theilo, bangcih ding? Tha khatthu in phiat leengzong siding himai.\nKei pen akisun(kikap) hinaisamlo, ateep, adiik kahi a, khatvei kadiik leh siin 4.(၄ဖံုး) ahi hi. Nikhatin siin 4. 4veita ka diik hi.\nTua nikhat 4vei pen, 3vei in ka hahkat hi. Kahihzawh teh, siin 4. pen, siin 3. in, ka hahkat leuleu hi.\nAsawtteh nikhat khatvei, siinkhat, ka tung zota hi. Tuateh ni2. siin1. khatvei. Ka hahkat toto a, kaalkhat siinkhat khatvei…..cih bangin Zakaang ganno(ေဆးဘဲဘဝ)pan Topa’n hong suakta sak hi. 1997 kum ahi hi.\nZakaang (No 4.)phiatna ahoihpen in, kipumsil (ေရခ်ဳိး) ahi hi. Ka lungdam, Munkhai’pa\nPrevious: Lungnopna hong piathei lawmhoih tampi nei in\nNext: A nasep a sem nasempa ~ Pau Khat Suan


url: =3rd Quarter Zokam Sabbath School Lesson - Zomi Adventist Innkuan\nHihte Lakpan a Neupen:\nKitasamh te Panpih\nJuly, August, 2019\nLaitei: Pr Ngo Khaw Nang\nA sung Om thu\nA thu Laimai\nThu Masa ………………… 2\nPasian in Bawl ………………… 4\nA Hoihzaw Leithak Khat Geelna ………………… 11\nSabbath: Suahtak Ni ………………… 18\nPsalms le Paunak Sunga Hehpihna le Thumaanna …… 25\nKamsangte Kahna ………………… 32\nPaingsakpa Bia ………………… 39\nZeisu le Mi Kitasamte ………………… 46\nHite Lakpan Aneupen ………………… 53\nLaisiangtho Thak Pawlpi Sung Nasepna ……..…… 60\nLungdamna Thu Nuntakpih ………………… 67\nKumkik Na’ng Lametna Nuntakpih …………… 74\nHehpihna It ………………… 81\nNasemte Kipawlna ………………… 88\nAdventist te peuhmah pen “tawntung lungdamna thu” (Rev. 14:6) leitung buppi ah tangko dingin hong kisam ahi hi. Tua bang hihna tawh Zeisu in, mite “kong thupiakna te hilhin, kanungzui suaksakin, tuiphum un” (Matt. 28:20) a cih kammal te a maang ihi ziau hi. Hong thupiak te lakah, aliam abai te, aki nengniamte, azawngte, thongkia te huhna cihte akihel hi.\nZeisu in Samaria mihoihpa thu gentehna a neih khitciang zong (Luke 10:37) athungai te kiangah “pai unla, tua bangin hihun” a ci hi. “Tuucingpa in tuu leh keel a khenkhiat” (Matt. 25 : 32) mahbangin, minamte zong a khenkhiat ding hun, A Mah mah in a geelkhin hi. Gilkialte, damlote, puan neilo te, thongkia te huhna in bangzah thupi cih zong hong gen hi. “A neupen khat nangawn na limbawl uh ciangin, Keitungah hong bawl na hi uhhi” (Matt. 25:40) hong ci hi.\nGupkhiatna thu i pulaakna ah, biakbuuk, misi te omzia, thukham kipzia, cihte ih pulaak ciangin, mite’ kisapna te ihuh kul hi. Mite’ i phaakzawhna dingin bang lampi hoih kisam hiam? EGWhite in, “Khazih’ sepdan bekin, mi hong pha zosak bek ding hi. Amah in mi lakah kihel in, mi’ hoihna’ng bawlsak hi. Deihsakna tawh mite’ kisapna te panpih a, mite’ muanna zong ngah hi. Tua khit teh “Hong zui un” (The Ministry of Healing p. 143) a ci hi.\nMi khatin a simna ah, Lai Siangtho sungah Pasian in mizawngte a veina thu taang 2103 vei om ci hi. Thu dangdang te a hi, upna, thukhun, Khristian nundan cihte tawh tehkaak ciangin, kitasamte huhna lam in lekzaw tham hi. I kimkot ah thuaksiatna te noptuam sakna ding thupitak a ngaihsut kul hi. Hihte pen lungdamna thu tangkona lakpan paih ding hilo zaw in, tha hong pia zaw ding hi.\nMidangte huhna in hoih a, huhnopna lungsim bektawh hi ding hi. “Thuman thutang” (Micah 6 : 8) tawh i sem ding a, thuman thuta’n na in hoih hi ci hi.Mite i huh ciang nangawn in thuman thuta’n na tawh huh leng hoihzaw sem a, “note sung aa om lametna” (1 Peter 3 : 15) tawntung nuntakna hi ci hi.\nZeisu in damlo te damsak, mittaw te mitvaksak, aphakte damsak, misite thosak hi. Tua te khempeuh a sawtlo in si kik veve ding hi mah hi. Ahih hang, Amah’n mite kisapna te huh a, Hong zui un ci hi. Tua mah bangin, eite’n zong, Amah zui un, i ci ding hi. Leitungah hoihna leh thumanna i zon manin, vantunggam a kisinkhol i hihi (Luka 4:18,19). Mizawngte, aki nengniamte i donna pen, Pasian tungah biakna pia (Isa. 58:6-10) i hi a, mizawngte, aki nengniamte i donlohna pen, Pasian lim leh meel a laklo i hi hi (Prov. 14:31).\nTu quarter sungin, i kimkot a omte tungah i sep ding bangteng cih i sin ding hi. “Man piakloh in na ngah uh, man ngenlo in piakhia un” (Matt. 10 : 8).\nJonathan Duffy in 2012 pan kipan ADRA International President sem hi. 2008 masiah, ADRA a lutma in, South Pacific Division ah Health Director a sem hi.\nLaigelh : Jonathan Duffy\nCHURCH CALENDAR (3rd Quarter 2019)\nJuly 6: Day of Prayer and Fasting\nJuly 13: Mission Promotion\nJuly 20: Reach the World: Media Ministry\nJuly 27: Children Sabbath\nAugsut 3: Global Mission Evangelism\nAugust 10: Reach the World: Church Planting\nAugsut 17: Education Day\nAugust 24: End Violation Agianst Womwn Day\nAugust 24: Lay Evangelism Day\nSeptember 8-14: Family Totherness Week\nSeptember 14: Mission Promotion\nSeptember 21: Pathfinder Day\nSeptember 28: Sabbath School Guest Day\nPrev post Sharing Scripture for June 16 – 22\nNext post ADRA Statement for 2019 World Refugee Day


url: =Laitan pilna sangin akisam masazaw thu pawlkhat :: ZOMI DAILY\nLaitan pilna sangin akisam masazaw thu pawlkhat\nposted on 8 January 2019 at 11:52 pm Lomkholna: JobCinpi, News\nNulepate in naupangte sangkah ding le laitan pilna neih ding pen athupi pen dingin ngaihsun kha thei hi hang. Tua manin naupamgte thuhilhna khatpeuh i neih ciangin lai hahkat un! lai hahkat le uh cin mipil nasuak ding uh hi. Laipil lo te pen mihai in ki ciamteh hi, cih bangin naupangte thuhilh hi hang. Laitan pilna pen kisam mah hi. Hi mah leh tua sangin a kisam zaw thu tampi om lai ahih lam i theih ding kisam mahmah hi. Laitan sang ,pilna sang pipi asin, degrees ngah khin liang napin , midangte muhna ah mi mawk mawk khat tawh a kibang , mi tampi tak om hi. Tua bang mite pen sanginn panin a kisin laitan pilna bek a theite hi uh a, tua bang mite pen mite tawh kizopna khat peuh ah, a degrees uh mindaisak thei uh hi. Laitungah pilna lam tawh kisai sittel te in agenna ah laitan pilna sangin a kisam zaw thu tampi om a tuate pen sangkahna sanginn panin kisinthei lo hi, ci uh hi.\nNaupang khatin a neutunga kipanin a lungtang sungah a tensak ding a kisam thu tampi om hi. Tua thute pen a neutunga kipanin thei kei leh agol ciangin a zuih ding haksa sa uh a, tua manin nulepa thuhilhna mang lo in, mite muhna ah migamtatsia le nulepa deihsakna athei lo tanu tapa suak thei uh hi. A sangkah nadingun nulepate in nasem uh a, a zing amial ci loin , tate adingin guahzu meikai nuaiah nasemin tate sang kahsak hi hang. Hi mah leh tate in pilna hong sinsin in , pilna sang pipi angah uh ciangin nulepate hong thusim lo uh a nulepate hong phawk nawn lo thei uh hi.\nPasal nei uh a, nulepa a nai nawn lo tawh kibang thei uh hi. zi nei in inntuan uh a, a nulapate tawh kizom nawn lo uh hi. Tua bang ciangin mite in a pilna sinsin uh bangin mangding uh ahiam, anu apa te uh phawk nawn lo liang dingin , hai na lawmlawm uh ee, ci ding uh hi. Hi mah leh a maute in laitan pilna bek thei uh ahih manin , adang pilna tuam tuamte pen sin kha lo uh a, thei lo uh hi. Tua ahih manin nulepate in zong tate tungah laitan pilna a neih ding uh thupisa masa lo zaw in , mihing khat ading a neih huai , a kisam pilnate i theihsak , i sinsak ding pan kisam mah mah hi.\nMITE TAWH KIZOPNA\nNaupangte pen aneulai mahin midangte tawh kizopdan asiam ding uh kisam ahih manin nulepate in i sinsak ding kisam mahmah hi. Mihingte khat le khat kizopna ah a sepa bawlna le a gualzawlna pen 20% bek ki hel a, mite tawh kizop a siamna pen 80% ki hel hi. Midangte tawh a kizomthei lo mi khat pen, gualzo cih om ngei lo hi. Mihau tampite in agenna ah nasepna khatpeuh ah kinop nading khatpeuh aom ciangin a laitanpilna le a neih alam sangin , a kizop siamna tawh thukimna lai kibawlzaw hi ci uh hi. Tua ahih manin naupangte pen aneu a kipanin mite tawh kizopdan pen sinsak ding akisam mahmah khat ahi hi.\nSUM LE PAI ZEKDAN\nZomite sungah a theih tampi om ta hi. Nulepa pawlkhatte in atate tungah naupangte in sum tawi lo ding , sum khoih lo ding ci uh hi. Tua pan kipattahna man lo khat ahi hi. Naupangte pen sum zatdan sinsak ding. Tua mah bangin sum ngahna a haksat dan zong sinsak ding hi hang.\nVan khat na lei ding ciangin ngaihsut masak ding a kisam mahmah thu khat om hi, hih van lei leng ka lung akim zo diam, cih pen ngaihsun hamtang ding. Kisam khol lo a hih hang tawmman ahih teh lei mai ning cih te , hong nakzuak lua , aa na lua kahih cianga ka laisak hi, cihte pen kisam lo hi. Mihau khat in agenna ah , vanmanpha khat ka lei ding ciangin, a kizatna ding namthum ka theih kei leh ka lei ngam kei , ci liang hi. [ A tamman te a genna ahi hi.] Sen nupi pawlkhatte in van alei uh ciangin a tate uh ton pih uu a, a sumbeizah ding atate uh tuatsak ciatciat in, a tate uh sum lensak uh hi. hamu , pia’khat na leng a valkhongin mawkpaih lo uh a, aneng atawngin tuat sitset sak uh hi. Tua pen naupangte adingin khuakmuat dektak liang-in tinchia natuatsak kullo a, tua sangin zong kimanna nei zaw lai hi.\nNaupangte pen van khatpeuh , moh khatpeuh na piak ciangin lungdam kosak hamtang in. Sen nupi pawlkhat a tate moh khawng pia le hang ei gen kul lo in anute in lungdam kosak uh hi, pawlkhatte pen a maizum ahiam thei keng lungdam hongkol lo uh hi. Tua bang ciangin anute in akhut penin tua amoh lakhia in, kei hong pia kik a, a lungdam lo ahih leh piak lul kei ci mawk uh hi. Tua pen a deihna telcianl lo ka hih manin , lungdam hong koh loh hangin pha mawh kei nesak lel in ka cih leh kulkei, pia nawn kei o, nidang teh zongsang in teh , a lungdam lo a hih nungsang a nek loh hang pha mawh kei ci ziau uh hi. Hih pen a ngaihsut kikik ciangin naupang pattahna ahoih mah mah khat a hih lam ka thei kikkik hi. Lungdamna aom ciangin lungnopna om a , lungnopna a om ciangin thupitsak nopna lungsim omthei pan hi.\nLUNGTUP LIAN PIPI NEI SAK DING\nNaupang khat pen aneu-a kipanin a lungtup khatpeuh hoihtakin a septheih ding le , a lungtup pen atangtut theih na dingin nulepate in i hanciampih ding , tha i piak ding kisam hi. Lam khat a lungtup leh tong khat tangtun a tangtun dingin lametsak na hih leh, lam sawm bang lungtup in nei le lam khat bang tangtun ding hi. A piangthei lo ding a kiummawh huih laka inn lam ding angaihsun na om kei leh vanleng khawng pen om lo kha ding hi. Phong khawng om lo kha ding hi. Hih vanhoih te a bawlte in hih ciang ciang bek a lungtup uh hi zenzen lo a, a lungtupna uh pen , hih sangin a zah tampi in a sang zaw ahi hi. Tua manin naupangte pen lungtup lian pipi neihsak ding kisam hi.\nNaupangte pen aneu a kipan a lungsim uh a kikepcing zawh nadingun sittel ding kisam hi. Ka minam kua ahiam , a pu kapa te a bangcih mi hiam, ka khanggui uh abang cih hiam, cih oen theihsak ding kisam hi. Hong dawnkikna uh tawh kizui in a lungsim uh kepsak zawh ding kisam hi. A khamggui uh a hoih loh manin lungneu sak ding hi lo a, nampi ahih manin ki liansak ding hi lo hi. A nulepa api apute siatna hangin a kibawlsia , a kineumuh pawlkhat om thei a, tuate pan thapiak siamding kisam hi. Khanggui in mihing mailam hong gelsak lo a, namailam ding nama gelna tawh kizuiin Pasian in hong tangtungsak ding hi zaw hi., cih ding ahi hi.\nA PUMPI KIKEMCINGSAK DING\nA neulai mahin mihoih mihoihlo a khen theih nadingin nulepate in thu i hilh ding kisam hi. Nulepate thukham ahih manin a sepkhak leh siatna a bawl hi sak lo ding hi hang. Siatna a bawlmanin a sia hi sak zaw ding hi hang. Tate in nulepate om lohna munah tuate asep uh ciangin siatna bawlin kingaihsun lo thei uh hi. [ Gentehna , zatep pen nulepate in a kham manin , atepte a mawh hi zen zen lo hi. Za a tep ciangin a pumpi susia ahih manin zatep pen siatna a hi zaw hi. Tua pen nulepate in i hilh cian theih ding kisam mahmah hi. Naupang pawlkhatte in a nulepate in zatep leh asat ding lau ahih manin a nulepate muh lohna ah tepsim uh hi, tua pen siatna abawl in kingaihsun lo uh hi. Tua ban ah, deihloh pen in ,inn kang hi leh bamg cih om ding , zin lin ciangin bangcih om ding, cih te zon theihsak ding leh a kiciantak in gem ding kisam mahmah hi.\nHAKSATNA A THUAKZAWH NADING\nNaupangte zakna ah haksatna cih kammal pen tamgen loh ding kisam mahmah hi. Haksatna cih sangin, ( challenge ) cih dingin hoih zaw hi. Challenge cih ciangin khat le khat kitona hi a, haksatna khat in hongto hi cih ding hi zaw hi. Naupangte pen a guallel ut lo uh a, a tawntungin a gualzo den nuamte ahi uh hi . Kitona cih oen khatvei lel mah le hang hanciamkik in kitokikthei a hih manin , a guallelh na munte panin tha lalkik thei uh hi. Haksatna cih pen a min mahmah zong maingap huai lo lua mahmah ahih manin challenge cih kammal zang zaw ding hi hang. Tua hi leh naupangte adingin zong hanciam nopna le lungkhauhna tanpi piangsak zaw ding a, a lungsimuh hangsan zaw ding hi.\nKa laigelhte pen atom cih bang tam khol lo a hih manin laisim hat mel lo te adingin asim thadah huai mah mah khat hi ding hi. Ahi zongin laisim cih pen thadahte ading lawm hoih khat suak ngei lo ding ahih manin , tua laisim na panin a kingah thuphate zong ngah lo pah ding uh hi. Job Cinpi (Zomi Laisim nuam te)\nPrevious: Sunglam mi tawh kitel semsemna\nNext: USA, Phoeniz pan Pa Pau Cin Thang (Thangkai Suangpi, Zangiat beh) in hongnusia


url: =KFC sai hon kasawm leh ~ Mungpi Khupson :: ZOMI DAILY\nposted on 26 June 2016 at 6:32 pm Lomkholna: MungpiKhupson, News\nKa omna kiimah annekna sai tuamtuam tam mahmah napi KFC bekmah dimden keei mawk, a geia saite awng hiahua napi gual saupipi thum taka kigual deudau pen kei zong bang hi peuhmah hiamaw cin ka va zuan se hi. Minute 15 phial dinsa a kingakzo neek ding pen a free lah hi buang samlo, limsamin teh maw cikawmkawm phei kham lamzong kiphawk manlo zawzen hi. Tualeh kei hun hong tung petmah, a tam theithei, tawm man penpen-a’ ka theih “Jom Jimat Set A” ka order sukpah a, original price pen Rm. 6.10 hi mah leh Govt. tax. Cent 30 behlapin a vekpi’n Rm. 6.40 ka pia hi. Bang tengteng hong pia hiam cih leh: Aksa bak khat, chicken rice phamkhat ding khong, Coles law sikkeupi dim leh Pepsi hai khat ahi hi. Gil bel vah lian kei, nekma sang bel kilamdangzaw deuh cih ding hi!\nKa nekkhit teh ka ngihsutna hong kipan phingphing. KFC an hi zahta a kideihzen pen kenzong mun khatah KFC sai khat hong leng ka hau baih ziau kei ding maw…cih ngaihsutna hong lut pah a, hon ding ka kipan pah hi.\nNike-te thupi “Just Do It” tawh kihanthawn kawmkawm, pen khat tawh laidal khat ka maingat pah tinten hi. Sai khat sap ding, nasem mi 10 khong la ding, ak khawina farm pan wholesale in ak lei ding, buhtang bel tam lua…Coles law? hak kei lua bawngnawi leh kawpilum mix hilel…Pepsi? Coca cola zang zaw ning minthang zaw!! bang kisam lai?? Kalaisai! upmawhsang van kisam tawm tuak zaw na e! Meetlua ding aih cianga ka sum zat dan ding bang ka buaisim zawzen hi!\nTua zahta a meet ding KFC sai pen, tua zahta’n baih ziau ahih leh bang hang mikim in hong ngeingai lo aitam? cih thu ka kidot kikna panin zaitha khauhsa teng patbang hong nemkik ngiingei hi. Banghang maw? Manta ci’n KFC min kimawk zat theihloh… Franchise kici khat na om se vencin KFC minin sai i hon nop leh KFC phualpi pan phalna laidalpi leh sum tampitak neih masak na ngai gige mawk!! En dailenbuk lam banga olziau ding i sak leh na tuaci vetlo!\nKFC sai hon theihna dinga’ kul le kisam teng:\nHihte pen sum tawh kisai kilemna bek hi in, hih khit ciang training limtakin hong pia lai ding uh hi.\nKFC tawh kisai tawmkhat:\nA pankhiapa : Colonel Sanders (Harland David Sanders)\nKipat kum : 1930 (North Corbin, Kentucky)\nHeadquarter : Louisville, Kentucky, U.S.\nKFC Restaurant omzah : 15,400 (US=5,200, China=3,200, India=86, Malaysia=445)\nKFC omna gamzah : 109 countries\nUSA ah Zomi, Sushi sai nei om kawikawi ta hih tuak in lungdam huai mahmah hi. KFC, Mc Donald, TGI Friday, Starbuck cih bangte pawl neizo lai leng khantohna lianpi hi ding hi. Zomite sumbawl siamte hi hang, bang hang neilah tuan ding!\nPrevious: Khemna hong thuaksak kei-in ~ Dongbawi\nNext: Khangsawn Datsi: Future Green Energy ~ Vung En Than


url: =Malaysia Genting Highlands pan aciahsuk Bus golpikhat tuahsia, mi 23 liam :: ZOMI DAILY\nposted on 6 April 2018 at 11:30 pm Lomkholna: Malaysia, News, Sawltak, World\nMalaysia, Genting Highlands mualdawn panin aciahsuk Bus golpikhat tuni Friday nitaklam in tuahsia cih kiza hi. Tua Bus tuahsiatna hangin asi omsamlo a, ahi zongin mi 23 takin liamlawh uhhi.\nGenting Highlands – Kuala Lumpur lamzikpi tungaom Km 17.3 ah nitaklam 7:15pm hunpawl in atuahsia ahihi. Tua Bus golpi in adang mawtawneu Honda Accord khat phukha masa in, tuapanin tuahsiatna akipan hiding in ki ummawh hi.\nAtuahsia tepen Bus tungah atuang mi 18 leh Honda Accord tungah atuang mi 5 te ahihi. Bus tungah atuang aliamte lakah mi 16 tepen Chinese Tourists vive hi uh a, adang mi 2 aliamte pen Bus Driver leh Tour Guide ahihi.\nHih tuahsiatna hangin aliam khempeuh zatui Treatment kibawlding in Selayang Hospital ah kipuaksak uhhi.\nHihvai tawh kisai in Pahang Fire and Rescue Department deputy director Mohd Sani Harun in agenna ah nitaklam 7:24pm hunpawl in tuahsiatna om cih Distress Call hongki zasak cihi. Tuaciangin Genting Fire Station panin honkhatin ahuhding in gelhpah uhhi.\nTua atuahsia Bus pen Genting Highlands panin aciahsuklam ahihi. Genting Highlands aom Hotel khatpain Chinese Tourists vive puasuk in, Subang Jaya zuanin aciahsuk ahihi.\nMore: Malaysia Genting Highland paina Cable Car kialo hi\nBus in Honda Accord pen aphukha masa hiding kici a, anunglam aphutsak khiticiangin lamzikpi adalna Divider phukhiaphei hi. Lamzikpi akhanglam kendang ah kiasuk suaklo ahih manin, phadawmlai cihding ahihi. Sawltak #zomidaily\nPrevious: Paikhiatna ahang (The Exodus Factor)\nNext: Tedim – Rih – Khuadar: Lampi athak India kumpi’n ziik ding


url: =Hoang Minh bus tickets from Ha Tien - Kien Giang to Sai Gon | VeXeRe.com\nVietnam bus ticket > Bus ticket from Kien Giang to Sai Gon > Hoang Minh Bus ticket from Ha Tien to Sai Gon\nHoang Minh bus tickets from Ha Tien - Kien Giang to Sai Gon\nHoàng Minh Bus service from Sai Gon to Ha Tien\nHow to get from Ha Tien - Kien Giang to Sai Gon with Hoang Minh bus.\nHoang Minh bus is evaluated as the medium sleeping bus on the route Ha Tien - Kien Giang - Sai Gon based on customer reviews at ranking 4.9/5. This bus company operates 1 schedules from Ha Tien - Kien Giang to Sai Gon.\nThe earliest Hoang Minh bus from Ha Tien - Kien Giang to Sai Gon\nThe earliest Hoang Minh bus to Ha Tien - Kien Giang to Sai Gon departing at 22:00 is Hoang Minh bus lines. Hoang Minh bus will leave in Ha Tien - Kien Giang at 22:00. The estimated arrival time after 8 hours at Sai Gon.\nThe latest Hoang Minh bus from Ha Tien - Kien Giang to Sai Gon\nThe latest Hoang Minh bus to Ha Tien - Kien Giang to Sai Gon departing at 22:00 is Hoang Minh bus. Hoang Minh bus will leave Ha Tien - Kien Giang at 22:00. The estimated arrival time after 8 hours at Sai Gon.\nBook bus tickets Tet 2023 from Ha Tien to Sai Gon\nBus tickets Tet 2023 from Ha Tien to Sai Gon has not been announced yet. VeXeRe.com There will be a notice to tell you about bus a ticket for Tet 2023 including ticket price, schedule, date and time of ticket sales of coaches traveling the route Ha Tien - Sai Gon and Sai Gon - Ha Tien as soon as information from companys.


url: =Vondeih Kep Ding – 153 (Dimno’ Pa) :: ZOMI DAILY\nposted on 24 August 2018 at 5:47 pm Lomkholna: Article, Paukhankap\nTawngno, Zangkong Awging a, ‘Cimphawng, Kipuah Kawm,’ cih section aom dan bangin a nuihzak huai, a lungngaih huai leh a ciapteh huai tangthu tomno ka kepte tutung in hong gen nuam ing.\n1. Khatvei Zawngkuhpi khat innkhum tungah kahto-in a nuai panin a en mihonte ama hih theih a siamna tuamtuam lak in gualnopna a bawl leh mihonten zong thangah in khutbetna pia zuahzuah uh hi.\nTua pen Laa in mu-in tua Zawngkuhpi aman ciang amah zong kahto-in Zawng i hih dandan in ong hih hi. Tua leh inntung khuhna singtomte hong kitam gawp in hong kia gawp hi. Tua leh a Pu in hong mu-in a nasemte sawl a tua Laa kaisuk sak in, inn nuai-ah khu liangin sat gawp sak hi.\nTangthu lungngai leng mi lawhcing tah ci-in ei siam loh, ei kivak lohpi i sep leh hih Laa danin tuak thei kha ding hanga, ei leh ei kithei-in ei madan in i om ding hong lak leh kilawm sa ing.\n2. Nitak khat College sangnaupang 4 parties pai-in a zingcianga a laivuan ding uh en man lo hi. Zingkhuavak ciangin ngian khat bawl in, a puansilhteng uh a nin in bawl hi. Siapipa kiangah pai-in, “Zannitak lawmte Mopawi ah ka pai vua leh ka ciah lam uh ciangin ka mawtaw pei uh hong kitam ahih manin inn dong ka sawn uh hi. Tua manin nong muhdan hipah ung,” acih leh a Siapipa in zong tawmvei lungngai-in, tua leh ni 3 sung lai et hun hong pia ning la, tua teh phi un, ci hi. Tua hun ciangin ready sitset nung ci-in a lungdamna uh ko hi.\nNi 3 khit ciang laivuan dingin Siapipa mai-ah hong tung kik uh a, Siapapa’n zong, “Tuna laivuan pen special deuh dingin hong bawl sak ing. Mi khat ciangin room khat ah om ding hi uh teh,” ci-in room khat mi khat ah koih in, amau zong ni 3 bang hun a kipia ahih manin thukim uh hi.\nYour Name ___________ (1 Points)\nWhich tire burst ________ (99 Points)\nIh hihna bangbang lungsim siangtho tak in gen ding leh paulap zongzong loh ding hong hilh leh kilawm sa ing.\n3. RC Phonggyi te khat Zato panin dam zo nawn lo ding hita ahih manin Siavuan te kiangah huhna ngen in, “Police Officer khat leh Politician khat ka gei-a om dingin hehpihna tawh hong sap sak un,” ci hi. A sawt lo-in tua te nih hong tung pah hi. Phonggyi pa in a lupna pangkhat tuak ah tu sak in a khut khat tuak panin len gige hi.\nTua bangin tawlkhat sung Phonggyi pa in a khut panin a lettak ciangin amau geel zong a lungsim uh hong sukha mahmah hi. Lamkhat panin zong Phonggyi pa in ama hun nunung ah amaute nih keekkeek a sap khak citciat uh zong angtang in kipaak kawm uh hi.\nTua leh Politician pa in, “Tua leh bang dia ko nih hong sam sese na hia?” ci-in hong dot leh Phonggyi pa’n zong a thaneihzah tawh a hu sangin “Zeisu zong a sih ding lai-in a pang tuak ah Guta khat tuak om hi. Kei zong tuadan in ut ing.” ci hi.\nPhonggyi pa tangthu ai leh bel ka nuihza peuhmah in gen ding zong thei beh tuan keng!\nHih zah hong gelh hi ning.\nPrevious: A theihhuai upna laang (No. 3) ~ Langh Khan Mung\nNext: A (30) na Australia Prime Minister thak Scott Morrison\nSiamsin Dictionary hawmkhiatna vai lungdam kohna


url: =UNHCR Vai theihhuai thu tuamtuam :: ZOMI DAILY\nposted on 17 May 2015 at 12:56 pm Lomkholna: News, Refugee, Zomi\nVai khat peuhpeuh tawh UN ah pai nading naneih leh 8am satma in tunsawm hamtang in.\nInnkuan lutpih ding peuhmahin na nupa un nathu nala uh hoihtak kikum masa hamtang un.\nInnkuan lutpih ding tuai card bawl peuhmah in hong tuai nu/pa i UN No. lotngah hamtang in.\nUN thangthu hoihtak ciamteh in phone tawh hong kidot leh zong na gen theih dingin lotngah sawm in.\nVanleng tung natuanma teng UN a napiak na phone nambat kuamah pia kei in.\nUSA lam pai dingte zuau khemna tawh kisai na kipulak nop a leh USRAPFraud@rescue.org lai kikhak thei hi.\nUSA vaidang tawh kisai dotnop naneih leh KLinquiries@rescue.org ah lai kikhak thei a, 03-2141 5846 tawh kiho thei hi.\nRSC, DHS, IOM hong kisap ding nangak sungin mat le hen natuak leh OPI ah na report mah bangin RSC ah zong thu zasak in.\nRSC phikhit zawh DHS, IOM na tunma ta naneih a na tangthu sungah nata na khumnop leh RSC ah sangkah ni thum ni (Wednesday) nisim zingsang 8:30am pan 4:00pm) kikal kipai thei hi. Tua ni na ngah kei a leh a nidang hong pia ding uh hi.\nUN zum pan hong kisap ciangin koi department pan hongsam, bang hang hongsam, bang ni ding a hong sam hoihtak in teldot pah in.\nNa thangthu pen na len ni ciang bek kimang ding hilo a na tunna gammi na suah ni ciang zong hong ki dongkik ding ahih manin hoihtak ciamteh in.\nInterview khat peuhpeuh na lut ciang tellohna na neih leh kamlet te kiangah huhna ngenin na tellohna hoihtak dongin la ulian te kiangah tel keng ci in.\nUSA natun khitzawh a tawmpen kha 6 sung hong kipuak munah omsuak sawm hamtang in. Na om suak kei a leh nangah ding huhna te tan\nding hi teh.\nP3 tawh Nu le Pa leh sanggam zi le pasal nei nailo kum 21 nuaisiah nasap nop a leh DNA kisit masa ding a, sumbei teng na piak phot kul hi. Nu le Pa taktak ahih leh a sumbei teng hong pia kik ding uh hi. A man kei a leh sumbei teng hong piakkik nawnlo ding uh hi. DNA sitman amasa pen pa/nu $600 hi ding a, adang teng pen mi khat teh $400 ta hi ding hi.\nRSC & DHS panin hong kisap theihvet kei leh na phone nambat aman mah maw update hamtang in. Amau in hong samsam na hi gige in nang contact ngahlo hi gige mawk le teh a ciangtan hun acinciang na file hong khak sak ding hi. Tua ahih manin na contact nambat na update tangtang ding kisam hi. Theihbehnop a om leh ZAM zumpi hong hopih un!\nPrevious: Liausum Piakkul ~ Rev. Fr. Damian Dal\nNext: Hello…. Lamka – 6 : Marching on…and on… ~ Hau Za Cin\nAD Kum 2011 – Kualalumpur aa kibawl Zomi Nam Ni pan Zo suante tung phawn thakna – 4\nPau leh lai (Language and Literature) ~ Tual Khan Suan\nMalaysia, Jalan Kuching datsisai ah gamdangmi khat ii mawtaw ki satsakgawp\nSum RM42 Million neksim vaitawh Najib thu kibawlbeh leuleu\nSyria ah tunglam panin Turkey galkap 3 kikaplum, Turkey in Syria ngawh ~ TK Lian


url: =Start Over You searched for: Subject Clippings ✖Remove constraint Subject: Clippings Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael


url: =Ngabeng te tawh Holimna - TUNGZANG NEWS\nNgabeng te tawh Holimna\nZomite sungah Pasian huhna tawh lasa siam tuamtuam ahi Solo, Duet, Trio le Quatet cihte ah lasa siam a khangkhang in om kiukiu ta hi. A diakdiak in Pasian phatna (Gospel) tawh Zomite sungah Pasian hong zatsak ahi mi 4 lasakna ( Quatet) lasasiam " Nga Beng te - Fisher Quatet " kici pawlte' lasak zawh (kum 25) cin phawkna October 20,2011 ni/in Agape AG biakinn , Kawlpi ah Tongsan Media Group min tawh October 20,2011 ni-in holimpihna ( Interview) limcitak kineihpih hi.\nTongsan : Amasa in Ngabeng lasate hong piankhiatna thu tomkim nong gen thei ding uh hiam?\nNgabeng : Ngabeng lasate min hong piankhiatna pen abeisa 1986 kumin Sia Suantawng tawh lasakpih ding lawm zong ding Phaiza ah ka pai uh hi. Pasian geelsakna mah tawh Sia Sianpau le Sia Nenglian tawh kimu thei/in lasakna kipan thei hi ung. Sia Neng Lian pen ahun hong pia zo nawn loin singtang vakin sum zong hi. A hi zongin a mah tawh kum 10 sung bang kithuah man veve ung. Amah hong lem theih nawn loh ciangin Sia Khen Mang tawh tuni dong kikhawl to hi ung. Ka kipat kum lian uh pen 1986 kum hipah hi.\nHih bang a ka kipatkhit uh ciangin, lasak kipawlna min ding zong kingaihsun toto in, abeisa hun khat lai-in i pawlpi sung ciatah lasakna pen cimphawng le mipi ngakna dan bekin kingaihsun hi. Ahi ding zah le aman takin akisakloh ciangin Pasian min phatna la hi buang si, la mahmah ama hihna a kilang khiasak zo ahimanin Sia Khaino tawh kikupna tungtawnin hih Ngabeng kipawlna hong piang khia hi.\nTongsan : Ngabeng lasa pawl in na Ngimna le tupna uh tomkim nong gen thei ding uh hia?\nNgabeng : Ngimna le tupna bulpite pen anuai abang teng hi.\n(1) Pasian pahtawi theihna ding,\n(2) I minam sungah La aw kim tawh Pasian min phatnopna le Khangthakte sungah aw kim tawh lasak kipawlkhop theih semsemna ding.\n(3) La sakna/ phatna hang a suahtakna le gualzawhna, damna cihte om theihna ding.\nPhatna lasakna i cih pen Pasian nasepna hi a, Lai Siangtho sung bang i et tak teh lasakna hanga Khaninte taikhia, lasakna hanga Pasian vangliatna Kha Siangtho a kilatnate kimu thei hi. Nidang in pulpit zepna bek le Sermon huhna bekin la kisa a, la i cih pen pulpit zepna bek hiloin Pasian phatna ah panmun lianpi taka om ahihna i mipihte’n hong theihna ding deihna bulpi kinei hi.\nTongsan : Ngabeng min tawh khui (Series) bang zah bawl khin?\nNgabeng: Series 7/8 ciang tungta ung. Series 1-2 na pen Sia Mungtawng in hong bawl sak. Series 3-4 na pen Mandalay EZBC pawlpite in hong bawlsak hi.\nTongsan : Na lasakte uh le la awte nomau bawl (Own tune) vive mah ahia ?\nNgabeng : Hi kei...Mangla pan kilet veve hi. Tualsung suak sangin Mangla pan akila hizaw hi. A diakdiak in hong nusia khin Sia Lianbawi i bawl Agape labu sunga te ka sak kik uh tam zaw hi.\nTongsan : Pasian le Zomi ading a beisa le tulaitak nasepnate’nong gen thei uh dia?\nNgabeng : Ngabeng min tawh Zomi tangin Pasian nasepna tavuan hong kipiakna cih lian a om loh hangin, Mipite deihsakna mah tawh gam sung ah pawlpi deisan het loin, hong kisapna le kideihna peuhah kihelden ung. A diakdiak in gampua lam Zomite omna ahi Singapore, Malay khawng hong kisaptak ciang ko le ko i mipih tangin nasem bangin kingaihsun in angtang mahmah ung. A beisa April/ May 2005 kum Singapore a hong kisap laitak bang in eimite hilo, pau zong kithei loin lasakna ka va nei uh a, minam aitang mahin ki angtang mahmah hi ung. Tua bangte zong lamdang kasak mahmah uh thu khat ahi hi.\nTongsan: Ngabeng kum 25 cinna ah Live show nasiatakin abawl dingin hong kilamenna pi'n, Live show bawl loin, Pawlpi tuamtuam vak kawikawi zaw na hi uh hiam?\nNgabeng: Ko ngaihsutna zongah Agape biakinn mah zangin live show bawl ding ka cih mah uh hi ven, kote lakah Sia honkhat nei kai vevua. Tua ka Siate uh pen Sai Zambawi (Dr.), Sia Go Nang, Sia Daniel, David Sum, Sia Mungtawng le Sia Mangpute pen ko ading hong panpih mahmah Siate ahi hi. A mau hong genpihna ah, " Hih bangin live show bawl le uh cin, mi tam hong pai zolo dinga, tam hong pai zawh mahmah le 1000, 2000 ciang hibek ding hi. I Zomite lakah hong lungdampih mi tam mahmah ding ai teh pawl tuamtuam hong sik le uh teh muibun zaw ding hi " hong cihna tawh kizui in Live Show bawl ding sangin mipi tampi tawh lungdam khawm thei zaw ding cih amau ii ngaihsutpiakna tawh Pawlpi tuamtuam akipai hizaw mai hi.\nTongsan : Hih na lasakna tungtawn un a piangthak, damna ngah le na lamdang piang cihte a om ngei hiam?\nNgabeng : Om mah ei. A sazian in bel ciamteh lian kei ung. " Zeisu in hong lawng hi " cih la bang kasak uh ciangin mipite lakah natna neite kiangah a natna uh lawngsak in, Zeisu hong lawn ding na lunggulh uh leh Topa’n hong damsak takpi ding hi ci-in la kasak uh ciang, hih la tungtawn a damna ngah, teci pang tampitak om hi. Pasian in lamalte mahmah zong thupha pia mahmah hi.\nTongsan : Lasa in na zinna uh khua bangzah apha diam?\nNgabeng: Khua 200 val ah pai khin ung. Pawlpi deidanna om loin hong kideihna khempeuh ah kipai, kisasa mai hi. Nunga la hong khumsak Tual Lian Tung bang UPC pawlpi aive ... Banghang AG papite lasak peuh khum nuam si teh ka cih leh kei tembaw tungah no late ka zak pan kipan hihte tawh kikhawlin khui khumsak ding cih ka thunget zawh kum 2 hong phata hi. Cihnopna ah AG bek hipeuh mahlo, Tuiphum, EBC, UPC Pawlpi deidan cih bang nei vet kei ung. Mandalay Sevenday te bang in lasa hong samin nekkhawm tawh kituak ahih cianga kikhop man ciang khe bang kisilsak ngeingai ung he..he..he..he..\nTongsan : No teng pen Pawlpi kem Sia vive cileng na pawl uh le upate in hih banga na zin kawikawina hangin kitelkhialna, paubanna cihte a om ngei hia?\nNgabeng : Pasian min tawh hih bang vai na hawm uh leh Pasian min tawh lunghiang lo takin suaktatakin pai un ci-in lungkimna bang pawlpi laibupi sungah hong ciapteh sak uh ee...Phallo cih thadah kuama saploh Sia i neih sang mi sapnop Sia i neih angtang hang ci-in\nlungdam lua ung ci veh ee...\nTongsan : Music Band tawh lasakna thupi nasa uh hiam?\nNgabeng : Thupi sa mahmah ung. Mite in harmony tawh lasak pen kilunggulh nawn lo e maw... Solo cihte peuh tulai pau leh galkap lasak beka kisa lanlan nuam ta hi. Bangbang ahi zongin aw kim tawh lasakna pen thupilua mahmah hi. Tua ahimanin mi 4 hipah phot in, mi 1 sang mi 4 cih pen kipumkhatna om zaw hipah hi. Mi khat bek lasak sang nih hoihzaw, nih sangin thum hoihzaw sem, 3 sang 4 hoih kankan a, kipumkhatna zong hong lak hilo hiam cici kai vevua. Sia Khaino bang bel a cinatna pan lasakna tungtawnin damna a ngah ngiat hi ei. Tua ahimanin lasakna pen cidamna zong hi. A lungkhamte ading zong lungnopna zong lah hi. Lasakna bel a thupi mahmah hi. Ko mahmah in ka lasakna tungtawnin dam masa phot ngait hi ung.\nTongsan : Khangthakte sungah lasa band a om zawh nadingin bangci hanciam ding cih na muhna uh nong genthei ding uh hiam?\nNgabeng : Ko lasa masate tung mahmah pan Pasian vangliatna kimukhia le khangthakte’n hong eng thei pah dingin, tua lai pan lasa band piang zo dingin um ung. Kipawlna khat i makaihna tawh kipawl sangin a uuk, lunglutte kimu khawm in kipawl uh leh muibunzaw ding hi. Ngaihsutna kibang khin thei lo ahih manin, mi pattah ding pen ollo hi. Ko teng mahmah kipumkhat photphot in, etteh tak cing phot le ung cih ngaihsutna nei pen ung.\nTongsan : Lasiam nuam mahmah khat, la asiam theihna dingin bang kisam penin na um uh a leh?\nNgabeng : Lungtupna thupi masa hi. Pasian piak ngait a awte sungah om ding hi. A ut khempeuh pen lasiam mawkmawk thei kei veh aw. Pasian piak ngiat mite in a siam hi mai veh aw. Pau hilo a, aw hi mawk ahih manin pawlkhatte siam gige napi’n kizangkhia lo zong om thei hi.\nTongsan : Lasak siam le Aw hoih gige mi pawlkhatte a lasiamna uh a zatloh uh a bang hang ahi tam?\nNgabeng : Pasian lamah a kizat theihna dingin pianthakna kisam masa sa ing. Ci le sa tawh lasa zong om thei hi. Pawlkhat bang zong zukham kawm peuhin hong sa thei mawk uh a, tuate pen siamlo hilo siamthei mahmah uh hi. Tua ciang Zomi sungah lasiamte i laptoh ding zahin zong kilamto zolo hi kha dingin um ung. Lam khat leuleu panin amau mahmah zong Pasian tungah kipia zolo hithei kha in teh.\nTongsan : La tawh Pasian nasepna a kigualzo zo ding maw?\nNgabeng : Gualzo thei mah hi. I pu i pate in zong dawi thoihna dawila nei aive.. Tua dawi late tawh cina thoih uh hi. Ei a dingin hih la tawh i cidamna hi semsem ding hi. Joshua in la, phatna tawh galsim hi. Hi munah zawnna, ngauna i gal ahi kithutuak lohnate lasakna hangin veng zo ding hi cih a um mahmah kai ve vua.. Gam khatin gam lapi nei hamtang hi. Thu le la pen 50% tuakin thupi hi.\nTongsan : Lamal kikhelsak, kibehlapsak, kiphiatsak cihte om kiukiu thei hi. Hih tawh kisiai in bangci muh na hia?\nNgabeng: La pen ei a phuak i hih leh ei deih banga phuah ding hi. Mi phuaksa i sak leh ama phuak bang tektekin sak ding kisam hi. A aw a malte laihnuam mahmah ahih leh a phuakpa tungah phalna ngen masa hen la, tua ciang laih pan leh hoih ding hi.\nTongsan : A beisa hun khat lai in, Zomi sungah Tedim labu (ZBC) khat bek kizang khawmin, Pawlpi tuamtuam dahna nopna ah Pasian kiphatkhawm thei in nop mahmah hi. Tuhun ciangin Pawlpi tuamtuam pan labu tuamtuam i bawl pen khantohna maw, kiamsukna hizaw ding?\nNgabeng: Khantohna lamin mu kei mawk ing. Kithutuah lohna lam, ko le no cih i thulu khat hiveh aw., Ei a no a cih pen kipawlkhop theihna hi nawnlo aive maw. Hih pen Satan ii hong phingphialna hi cici kai ve... ZCLS in gambup lakhat sakkhop thei nading i vaihawm laitak hi. ZBC labu tawh kibangto lel in teh. A nung a mai kikoih khial, a laimal kikhenkhialte khawng bek kilaih in teh.. Zomite ading a deihhuai mahmah khat hi dingin a um ung.\nTongsan : Zomite la lamah niam i hia, sang i hia?\nNgabeng : La tawh kisai bel i tehna tek kibang keikha inteh.. ni dangin lapawl kithupisak hi. Tu lamah lapawl kisa nawn loin solo vive kisa hi. Hun tawh kizui-in la lamah nakpitakin khangto hang cih mu ing. Ahizongin khangluite’n la pen thu hi a, thu pen la hi a cih mah bangin tulai khantohna i khantohpih khat pen a khiatna nei khollo, ei hong phawng khollo la, gentehna in ah a la a kisa khollo a thu a kigente pawl maw..he..he..he.\nTongsan : La le music hangin gam le minam khantohna a om zo diam?\nNgabeng : Om zo ding hi. Tulaitak i Praise and Worship te bang leitung level hita hi. I la aw, lamalte zong kuama theihloh kala i khantohna om hi. Gam khangtote ah la zong khangto hi. Khantohna tawh kizui-in lasakna hong om toto hi. I late mahmah in zong i minam hong tawisang hi.\nTongsan : Sia Khaino in khui ka bawl uh leh, ko bangmah leplawh lo hi ung. ahih hang a noptuampih pawlkhat na om tuak a cih pen khemtuak na hivua le?\nNgabeng : Hi dan hi. Sum ngah nading lampi peuh mah ngaihsun ngei kei ung. Pasian hehpihna tawh sum bel buai khollo hi ung ei. Sum meet nadingin na sem lo hi ung. Tua khui ka bawl lai un TV tawm mahmah hi. Tedim bangah 10 val kikhawng ke’n teh kacih uhi. Khui 100 kabawl sawm uh pen tamlua in khui 20 ka bawl uhi. Ahizongin summit neite in tampi na copy in na metlawh mahmah uh hih tuak hi. Yangon Kala sai mai khatah bang ka lawmte man(Photo) na kisuang velval in khuite na kizuak zihziah mawk hi. Mi’n tua bangin a hih dingin zong lamen het kei ung e.. Tua khui zong lamka a Siapi Hau Khen in hong bawlsak hiven...\nTongsan : Kum 25 sungah na mangngilh zawh loh haksatna le mangngilh zawhloh lungdamna nong gen thei uh dia?\nNgabeng : Haksatna lamah tampitak om ei. Ka gam manna uh zong om. Sia Khiano genna: Khatvei ka zinna uh pan pai zo nawnlo, lungtang lam natna ahih lam ka theihna a himanin mangngilh thei vet keng. Phaiza ka tun nadingin Sia Suantawng in sakol tawh hong dawn hi. Tauleng, gamngai cih bangte in nasiatakin hong dawnin gamngai bang thau khawng hong lawt gawp hi. Tua mahmah mangngilh zo nawn kei mai ung.\nTongsan : Mailamah Pasian le Zomi ading ngaimna, tupna, sep le bawl ding na neihte uh nong gen thei dia?\nNgabeng : Pasian in hong damsak leh bel hibang dan mahin hong kithuah toto lai ding hi ung. Ka kum uh zong tam semsem ta in late deihtakin a thakte sin phapah le ung cih gelna nei ung.\nTongsan : Bang hangin ngabeng lasa ci i hiam?\nNgabeng : Ngabeng cih pen tulaitak US a om Dr. Cin Khua Khai in hong phuahsak hi. Topa Zeisu in ngabeng hihna pan mimante kong suaksak ding hi, a cihna pan akila hi. A taktakin ngabeng hilo zawin miman suaksak ding cih na tawh “ngabeng” a kila hizaw hi. Ngabeng gundunga ngasa manmante pen pilna bang mah nei lo te hi a, ko tawh kituak zo sa bilbel ing. Naupangte bangin amau ngasa nene maw peuh hong ci uh ei .. ha..ha..ha\nTongsan : A zenzen in Zomibup kigawmkhopna maiah la dawng 4 bekbek hong kisa sak leh bang la teng na sa uh tam?\nNgabeng : Tua khuapi tee zeizai, A hampha, Zion ah ciah kikni, ni aw na khawl lai in ! cihte hi.\nTongsan : Tuhun ah own tune a deih zaw om hi. No copy la na sak uh pen Pasian deihna hizaw ding hiam?\nNgabeng : Own tune ka zatloh uh pen ka late uh hih zah la ngah theihna ding pen ollo hi. Ko lah laphuak siam kihi khollo ahih cianga, Agape itna labu sunga late ko teng in sa le ung kituakpah lianlian ahihna le leitung bup langaihte ahihna tawh copy late hong sa hi ung. Tualsuakte thupi simlohna hi tuanlo a, manglate thupi bawl luatna zong hi khin tuan lo hi.\nTongsan : Mun tuamtuama om Zomipihte le Ngabengte tha hong pia mipite tungah Tongsan tungtawnin bang na gen nuam uh hiam?\nNgabeng : (1) Sia Suantawng: Mun tuamtuam a om i mipih i sapihte hong itna, hong panpihnate hangin ko kal a suanzo, a masuan thei hi ung. Note na sepna gah ka hi uhi. Sum le pai tawh nong panpihnate hang uhi.\n(2) Sia Khaino: A diakdiakin interview tawh kisai pen a khatvei ka tuakna uh ahih manin, Tongsante tungah lungdamna lian mahmah hi.\n(3) Sia Sianpapu: A masa in Pasian in hih ciang hong gualzawhpih manin Pasian ka phat hi. Kum 12 ciang Sia hoih teng tawh ka kithuahkhak manin lungdam ing. I mipihte in koikoi i paita zongin tha hong pia in, kum 25 cin Tongsante’n hih bangin itna le deihsakna tawh thudotna nong vaihawmsak uh ka lungdam mahmah uhi.\nTongsan : Hi banga i kiho theih lungdam mamah ung.\nNgabeng : Ko zong lungdam ung ei. Tongsan Topa’n thupha hong pia hen la, Zomibup ading thukizakna pan Khantohna a piangsak Media nasepna lianpi hong suak lai ta hen.\nHolimpihna ( Interview) hun sungah kihel Tongsan tanute :\n- Tg. Langh Do Lian , ( Interviwer )\n- Tg. Ngo Thian Tun, (Camera )\n- Tg. Thang Sawm Kim,( Recording)\n- Tg. Thang Za Thawn ,( Recording )\nNote : Ngabeng lasa pawlte tawh Holimna hun sungah amau mi 4 sung pan Sia Khenmang pen Zato lamah natveh pai pak ahimanin akihelthei a lawm mi 3 tengin, a lem bangbang in dawnna hong nei thei uh hi.\nBy-Tongsan Media Group International\nDr. Leo Mang Cin Hau


url: =Book Citadines Ashley Hongkong in Kowloon | Hotels.com\n18 Ashley Road Tsim Sha Tsui, Kowloon, Hong Kong SAR\nFamily Room (Studio Premier) - Guest Room\nPremier Studio Apartment - In-Room Kitchenette\nFamily Room (Studio Premier) - In-Room Amenity\nFamily Room (Studio Premier) - Guest Room[1/21]\n1 - Citadines Ashley Hongkong, Kowloon, Family Room (Studio Premier), Guest Room\n2 - Citadines Ashley Hongkong, Kowloon, Premier Studio Apartment, Guest Room\n3 - Citadines Ashley Hongkong, Kowloon, Executive Studio Apartment, Guest Room\n4 - Citadines Ashley Hongkong, Kowloon, Premier Studio Apartment, Guest Room\n5 - Citadines Ashley Hongkong, Kowloon, Studio Apartment, Guest Room\n6 - Citadines Ashley Hongkong, Kowloon, Studio Apartment, Guest Room\n7 - Citadines Ashley Hongkong, Kowloon, Studio Apartment, Bathroom\n8 - Citadines Ashley Hongkong, Kowloon, Hotel Entrance\n9 - Citadines Ashley Hongkong, Kowloon, Reception\n10 - Citadines Ashley Hongkong, Kowloon, Lobby\n11 - Citadines Ashley Hongkong, Kowloon, Interior Detail\n12 - Citadines Ashley Hongkong, Kowloon, Premier Studio Apartment, Guest Room\n13 - Citadines Ashley Hongkong, Kowloon, Premier Studio Apartment, Guest Room\n14 - Citadines Ashley Hongkong, Kowloon, Studio Apartment, Guest Room\n15 - Citadines Ashley Hongkong, Kowloon, Studio Apartment, In-Room Kitchenette\n16 - Citadines Ashley Hongkong, Kowloon, Studio Apartment, Guest Room\n17 - Citadines Ashley Hongkong, Kowloon, Premier Studio Apartment, In-Room Kitchenette\n18 - Citadines Ashley Hongkong, Kowloon, Studio Apartment, In-Room Kitchen\n19 - Citadines Ashley Hongkong, Kowloon, Family Room (Studio Premier), In-Room Amenity\n20 - Citadines Ashley Hongkong, Kowloon, Studio Apartment, In-Room Amenity\n21 - Citadines Ashley Hongkong, Kowloon\nThe property will be renovating from 27 May 2019 to 15 August 2019 (completion date subject to change). The following areas are affected:\nTsim Sha Tsui Clock Tower - 6 min walk\nKowloon Park - 6 min walk\nTsim Sha Tsui Star Ferry Pier - 6 min walk\nMiramar Shopping Centre - 7 min walk\n7.4Good173See all 173 Hotels.com reviews\nWhat’s around Citadines Ashley Hongkong, Kowloon\nCitadines Ashley Hongkong, Kowloon’s small print\nOther than the water being off the first day in the morning the stay was awesome. room was great, staff helpful, high tub to get in and out of for the shower was only downside.\nmarvin, usOther trip\nKitty, us1 night romance trip


url: =Cingno tawh lenna gam – 6 ~ Hau Za Cin :: ZOMI DAILY\nposted on 22 August 2009 at 9:31 am Lomkholna: Article, Hauzacin\nZomi Khuado Pawi hunzatdan tawm behlap laini :: Japan ah naungek piang masa penpen a kigen pen Ngaih Anglai Mah sungah Sian (Taang Tuan Sian Khai s/o Pa Gin Khan Suan leh Nu Cin Lam Lun) hi a, tuin tangvalno hita hi. Drum sat bang siam mahmah in, kikhopna hi leh Khuado Pawi ah hi leh amah vive in khuangtum hi. “Kamphen Thugen” hun a thugen 3te pen Tg. Thang Hau Lian @ Kosei (Tedimpau), Tg. Thang Khan Pau (Kawlpau) leh Tg. Pau Sian Tung (Japanpau) te hi.\nI gensa mah bangin Thang Hau Lian pen Japan mi hi a, Kawlpau tawh BA (linguitic) zo sa hi in Kawlpau siam mahmah a, tu in MA (ling) mah sin in, a Thesis dingin Tedimpau a sin hi. A min pen a Tedimpau siapinu Nu Man Ngaih Hau @ Haukhek in a phuahsak hi. Nu Haukhek pasal Pa Nang Lian THANG min tapsak in, ama min pan HAU la in, mailam ah lian semsem ding ahih manin LIAN tawh tawpsak uh hi, tua mana THANG HAU LIAN ahi hi. Zolia te’n ana khahsuah kei vuau!! he he… Mipil ten mikhat adingin ‘hunhoih’ tamveipi hong kiheikhia den lo hi na ci uh ahi…\n“Kamphen Thugen” a nopdandan pen, Thang Hau Lian lah Tedimpau kisin tung, Tg. Thang Khan Pau zong Kawlpau a zang ngei vetlo, a za ngei bek, Tg. Pau Sian Tung zong Japan a tun sawt nailo ahih manin Japanpau bangzah hiam a byeheart …. lotngah….pan !! Nasia hi ven… nasia…\n“Khuado Sakholh” pen kawl sum tengkhat (100,000 Kyats) hi zaw a, Japan sum ka cih pen diklo hi. “Khuado Sakholh pen Japan a tung masa Pa Nang Lian Thang in na pankhia a, tuni dongin kizomto thei hi” ciin tulaitak a Zomi Innkuan makaipi leh tuani a Khuado Sakholh tanupi Pa Nang Za Lian in hong gen hi.\n“Ka meh kaang veh aw…” ciin ciammuih namtui pipi tawh mipi a nuisak ziahziah Ngaih Anglai Ah Pa Hang ci a i theihzawk pen ama min taktak Pa Cin Lian Thang na hi zaw hi cih ka nung theih hi.\nKhuado ni a annek khempeuh a huan tuam omlo a mikangte cih dan a ‘pot luck’ ahi hi. Innkuan a omte in ken Bawngsa, ken Voksa, ken Aksa, ken Buh, ken Zasanmeh, ken Mehtui…. cih bangin huan in a tawikhawm uh ahi hi. Tua manin inn ah a kihuan vive hi a, ka nek khak khat, “Lim si e,” ci a ka suak kikkik pen bang Cingno huan ahih lam Taipei ka tun kik ciang ka thei pan hi! Poi teeeeeei ei!\nHih ni a ka paktat mahmah pen numeite kizemna hi. Nam puan, thul tawdap a kikoih tawntung Zopuan te pen hun thupi penpen ah a kizang hi a, tualo in kizang mengmeng ut lo hi. Hih ni in numeite in a thul uh hong in, paknamtui nam vangvang in nampuan tawh kilawmtaka kizem in hong pai ciat uh hi. Ka maan te ka et kikkik leh Nu Mang Cing Khai, Nu Zir Mawi, Nu Thang Ngaih Lun, Nu Vial Khan Cing, Nu Za Lun, Nu Haukhek, etc te in amau design tuam ciat hong silh uh hi cih ka mu hi. Ka inntek Nu Haukhek bangin a thulpi sin uh hong in nampuan hong lakhia a, kei ading khat, Pa Thang ading khat a kicingin hong guan dimdem hi.\nNungakte zong amau design ciat tawh hong pai uh a, Lia Cing Lam Mang, Lia Thang Lam Cing, Lia Cing Khat Lun, Lia Hau Khan Ciang, Lia Didim, etc…. te in amau style ciat tawh kilawm tak in hong kizem uh hi.\nPasal te zong mawk om sam kei e, amau kilawm bang ciat, amau tukpak ciat tawh hong kizem uh hi. Pak huan ah pak nam tuamtuam a pak ziaizuai tawh kibang pen hi. Hih bang KHUADO hun nuam a zang kha Japan a Zomi te bel ‘Hampha ngiat uh hi.’ …zop lai ding… Dr. Hau Za Cin (Phuitong Liim)\nPrevious: Cingno tawh lenna gam – 5 ~ Hau Za Cin\nNext: Cingno tawh lenna gam – 7 ~ Hau Za Cin\nZBCM Silver Jubilee vai tangkona\nNa phawk ding thu ~ David Tuang